HU Az Európai Unió Hivatalos Lapja L 176/128

A nemzetközi közjog értelmében jogi hatállyal kizárólag az ENSZ-EGB eredeti szövegei rendelkeznek. Ennek az előírásnak a státusa és hatálybalépésének időpontja az ENSZ-EGB TRANS/WP.29/343 sz. státusdokumentumának legutóbbi változatában ellenőrizhető a következő weboldalon: http://www.unece.org/trans/main/wp29/wp29wgs/wp29gen/wp29fdocstts.html.

Az Egyesült Nemzetek Szervezete Európai Gazdasági Bizottságának (ENSZ-EGB) 113. számú előírása – Egységes rendelkezések a gépjárművek szimmetrikus tompított fényt, távolsági fényt vagy mindkettőt kibocsátó, izzólámpával, gázkisüléses fényforrással vagy LED-modullal felszerelt fényszóróinak jóváhagyásáról

Tartalmaz minden olyan szöveget, amely az alábbi időpontig érvényes volt:

Az előírás 01. módosítássorozatának 3. kiegészítése – Hatálybalépés dátuma: 2014. október 9.

TARTALOMJEGYZÉK

ALKALMAZÁSI KÖR

1. Fogalommeghatározások

2. A fényszórók jóváhagyására irányuló kérelem

3. Jelölések

4. Jóváhagyás

5. Általános követelmények

6. Megvilágítás

7. Szín

8. A fényszórótípus módosítása és a jóváhagyás kiterjesztése

9. A gyártás megfelelősége

10. Szankciók nem megfelelő gyártás esetén

11. A gyártás végleges leállítása

12. A jóváhagyási vizsgálat elvégzéséért felelős műszaki szolgálatok és a típusjóváhagyó hatóság neve és címe

13. Átmeneti rendelkezések

MELLÉKLETEK

1. Értesítés

2. Példák a jóváhagyási jelek elrendezésére

3. Gömbi koordinátamérő rendszer és a vizsgálati pontok elhelyezkedése

4. A fényszórók fénytani jellemzőinek üzemeltetés közbeni stabilitására vonatkozó vizsgálatok – B, C, D és E osztályú, teljes fényszórókon végzett vizsgálatok

5. A gyártásmegfelelőség ellenőrzésére szolgáló eljárásokra vonatkozó minimális követelmények

6. A műanyag lencséket tartalmazó lámpákra vonatkozó követelmények – Lencsék, anyagminták és teljes lámpák vizsgálata

7. A hatósági mintavételre vonatkozó minimális követelmények

8. A fénytani jellemzők stabilitásának vizsgálatára vonatkozó üzemeltetési idők áttekintése

9. A világos-sötét határvonal meghatározása és élessége a szimmetrikus tompított fényt kibocsátó fényszórók esetében és a világos–sötét határvonal segítségével való beállítási eljárás

10. Vonatkoztatási középpont

11. Feszültségjelölések

12. A LED-modulokra és LED-modulokat tartalmazó fényszórókra vonatkozó követelmények

ALKALMAZÁSI KÖR (1) (2),

Ez az előírás az L és T kategóriájú járművek fényszóróira vonatkozik (3).

1. FOGALOMMEGHATÁROZÁSOK

Ezen előírás alkalmazásában:

1.1. „Lencse”: a fényszóró (egység) külső része, amely az átvilágított felületen keresztül átengedi a fényt.

1.2. „Bevonat”: az a termék vagy azok a termékek, amelye(ke)t egy vagy több rétegben felvisznek a lencse külső felületére.

1.3. „Eltérő típusú fényszórók”: olyan fényszórók, amelyek az alábbi lényeges jellemzők tekintetében eltérnek egymástól: 1.3.1. márkanév vagy védjegy; 1.3.2. az optikai rendszer jellemzői; 1.3.3. olyan alkatrészek használata vagy hiánya, melyek üzem közben visszatükrözéssel, fénytöréssel, fényelnyeléssel és/vagy fényátalakítással képesek módosítani az optikai hatásokat; 1.3.4. a kibocsátott fény fajtája (tompított fény, távolsági fény vagy mindkettő); 1.3.5. a felhasznált izzólámpa (izzólámpák) kategóriája, a gázkisüléses fényforrás vagy a fényforrásmodul egyedi azonosító kódja(i).

1.4. „Különböző (A, B, C, D vagy E) »osztályú« fényszórók”: bizonyos fénytani tulajdonságok alapján azonosított fényszórók.

1.5. „A berendezés által kibocsátott fény színe”: erre az előírásra a 48. számú előírásban és a típusjóváhagyás iránti kérelem benyújtásának időpontjában hatályban lévő módosítássorozataiban szereplő, a kibocsátott fény színére vonatkozó fogalommeghatározások érvényesek.

1.6. A két fényszóróból álló rendszerek esetében azonban a jármű bal oldalán történő beépítésre tervezett berendezések és a nekik megfelelő, jobb oldali beépítésre tervezett berendezések azonos típusú berendezésnek minősülnek.

1.7. Az ezen előírásban szereplő, a szabványos (etalon) izzólámpákra és a 37. számú előírásra tett hivatkozások a 37. számú előírásra, valamint annak a típusjóváhagyás iránti kérelem benyújtása idején hatályos módosítássorozataira vonatkoznak.

1.8. Az ezen előírásban szereplő, a szabványos (etalon) gázkisüléses fényforrásokra és a 99. számú előírásra tett hivatkozások a 99. számú előírásra, valamint annak a típusjóváhagyás iránti kérelem benyújtása idején hatályos módosítássorozataira vonatkoznak.

1.9. „Kiegészítő világító egység”: a fényszórórendszer kanyarvilágítást biztosító része. A kiegészítő világító egység, amely független a fő tompított fényt kibocsátó berendezéstől, optikai, mechanikus és elektronikus alkatrészekből állhat, és csoportosítható és/vagy összeépíthető más világító vagy fényjelző berendezésekkel.

1.10. A 48., 53. és 74. számú előírásban, valamint azoknak a típusjóváhagyás iránti kérelem benyújtása idején hatályos módosítássorozataiban szereplő vonatkozó fogalommeghatározások ezen előírásra is érvényesek.

2. A FÉNYSZÓRÓK JÓVÁHAGYÁSÁRA IRÁNYULÓ KÉRELEM (4)

2.1. A jóváhagyási kérelmet a márkanév vagy védjegy tulajdonosa vagy annak jogszerűen meghatalmazott képviselője nyújtja be. A kérelemnek a következőket kell tartalmaznia: 2.1.1. a fényszóró tompított fény és távolsági fény vagy csak az egyik típusú fény kibocsátására szolgál-e; 2.1.2. A, B, C, D vagy E osztályú fényszóróról van-e szó; 2.1.3. a felhasznált izzólámpák (ha vannak ilyenek) kategóriája a 37. számú előírásban és a típusjóváhagyás iránti kérelem benyújtása idején hatályos módosítássorozataiban szereplő felsorolás szerint; 2.1.4. a gázkisüléses fényforrás (ha van ilyen) kategóriája a 99. számú előírásban szereplő felsorolás szerint; 2.1.5. LED-modulok esetében (ha vannak ilyenek) a fényforrásmodul egyedi azonosító kódja(i); 2.1.6. a kiegészítő világító egységek (ha vannak ilyenek) azonosító kódja(i).

2.2. Minden jóváhagyási kérelemhez csatolni kell a következőket: 2.2.1. a fényszóró típusának azonosításához megfelelő részletességű rajzok – a fényszóró elölnézete a lencse bordázatának (ha van ilyen) részletrajzaival, valamint a fényszóró keresztmetszete – három példányban. A rajzokon fel kell tüntetni a jóváhagyási jel számára fenntartott helyet, valamint adott esetben a következőket: a) LED-modul esetében a modul egyedi azonosító kódja számára fenntartott hely; b) kiegészítő világító egység esetében a kiegészítő világító egység és a fő tompított fényt kibocsátó fényszóró egyedi azonosító kódja számára fenntartott hely; c) kiegészítő világító egység esetében a kiegészítő világító egység beépítésére vonatkozó, a 6.2.8. szakasz előírásainak megfelelő geometriai feltételek; 2.2.2. rövid műszaki leírás a következőkről: 2.2.2.1. gázkisüléses lámpák esetében a vezérlőelőtét(ek) gyártmánya és típusa, amennyiben a vezérlőelőtét(ek) nincs(enek) egybeépítve a fényforrással; 2.2.2.2. LED-modulok esetében: a) a LED-modul(ok) rövid műszaki leírása; b) a méreteket, az alapvető elektromos, illetve fénytani értékeket, valamint az objektív fényáramot feltüntető rajz, továbbá valamennyi LED-modul esetében annak feltüntetése, hogy a modul cserélhető-e; c) elektronikus fényforrás-vezérlőegység esetében a jóváhagyási vizsgálathoz szükséges elektromos interfészre vonatkozó információk; 2.2.2.3. a kanyarvilágítás biztosítására szolgáló fényszórók esetében a 6.2.8.1. szakaszban meghatározott követelménynek megfelelő minimális harántirányú dőlésszög; 2.2.3. két mintadarab az adott fényszórótípusból. Két fényszóróból álló rendszer esetében az egyik minta a jármű bal oldalára, a másik pedig a jármű jobb oldalára való beépítésre tervezett fényszóró; 2.2.4. csak B, C, D vagy E osztályú fényszórók esetén a lencse anyagát alkotó műanyag vizsgálatához szükséges eszközök: 2.2.4.1. a B, C, D és E osztály esetében 14 lencse; 2.2.4.1.1. a B, C, D és E osztály esetében a lencsék közül tízet olyan, legalább 60 × 80 mm méretű anyagmintával lehet helyettesíteni, amelynek sík vagy domború külső felülete van, és a közepén legalább 15 × 15 mm méretű, alapvetően sík (legalább 300 mm görbületi sugarú) felülettel rendelkezik; 2.2.4.1.2. a lencséket vagy anyagmintákat a sorozatgyártásban alkalmazandó módszerrel kell elkészíteni; 2.2.4.2. egy fényvisszaverő, amelyre a lencsék a gyártó utasításai szerint felszerelhetők; 2.2.5. a 99. számú előírás szerinti fényforrással vagy kizárólag LED-modulokkal felszerelt fényszórók esetében a műanyagból készült fényáteresztő alkatrészeknek a fényszóró fényforrásaiból származó ultraibolya (UV) sugárzással szembeni ellenálló képessége vizsgálatához szükséges eszközök: 2.2.5.1. egy-egy minta a fényszórónál felhasznált anyagokból vagy pedig egy fényszóróminta, amely tartalmazza ezeket. Az anyagmintáknak ugyanolyan megjelenésűeknek és felületi kikészítésűeknek kell lenniük, mint ahogyan a jóváhagyásra benyújtott fényszóróban előfordulnak. 2.2.5.2. A belül alkalmazott anyagoknak a fényforrásból származó ultraibolya-sugárzással szembeni ellenálló képességének a vizsgálata nem szükséges: 2.2.5.2.1. amennyiben a 99. számú előírásban meghatározott, alacsony UV sugárzású gázkisüléses fényforrást alkalmaznak, vagy 2.2.5.2.2. ha csak az ezen előírás 12. mellékletében meghatározott, alacsony UV sugárzású LED-modulokat alkalmaznak, vagy 2.2.5.2.3. ha megfelelő védelmet, pl. üvegszűrőt alkalmaztak a fényszórók érintett alkatrészeinek UV sugárzás elleni védelmére; 2.2.6. adott esetben vezérlőelőtét vagy elektronikus fényforrás-vezérlőegység.

2.3. A lencsék és bevonatok anyaga mellé csatolni kell az anyagok jellemzőiről készült vizsgálati jegyzőkönyvet, amennyiben ezeket már megvizsgálták.

3. JELÖLÉSEK

3.1. A jóváhagyásra benyújtott fényszórótípusoknak a kérelmező márkanevét vagy védjegyét kell viselniük.

3.2. A lencsén és a fényszórótesten (5) megfelelő méretű helyet kell hagyni a jóváhagyási jel és a 4. szakaszban leírt kiegészítő jelölések elhelyezéséhez; ezeket a helyeket a fenti 2.2.1. szakaszban említett rajzokon fel kell tüntetni.

3.3. A fényszóró hátlapján fel kell tüntetni a használt izzólámpa vagy gázkisüléses fényforrás kategóriáját.

3.4. Az E osztályú fényszórók fénykibocsátó felületén feltüntethető a vonatkoztatási középpont a 10. mellékletben foglaltak szerint.

3.5. Az E osztályú fényszórókon a 11. mellékletben foglaltak szerint fel kell tüntetni a feszültségjelöléseket.

3.6. A LED-modullal (modulokkal) felszerelt fényszórókon fel kell tüntetni a névleges feszültséget és teljesítményt, valamint a fényforrásmodul egyedi azonosító kódját.

3.7. A fényszóróval együttesen jóváhagyásra benyújtott LED-modul(ok)on fel kell tüntetni a következőket: 3.7.1. a kérelmező által használt márkanév vagy védjegy. Ennek a jelölésnek jól olvashatónak és eltávolíthatatlannak kell lennie; 3.7.2. a modul egyedi azonosító kódja. Ennek a jelölésnek jól olvashatónak és eltávolíthatatlannak kell lennie. Az egyedi azonosító kód a „MODULE” szót rövidítő „MD” betűcsoporttal kezdődik, amelyet a 4.2.1. szakasz szerinti, nem körbe írt jóváhagyási jel, és több eltérő fényforrásmodul használata esetében további jelölések vagy karakterek követnek. Ezt az egyedi azonosító kódot fel kell tüntetni a fenti 2.2.1. szakaszban említett rajzokon. A jóváhagyási jelnek nem kell megegyeznie az azon a fényszórón szereplő jóváhagyási jellel, melyhez a modult használják, de mindkét jelölésnek ugyanattól a kérelmezőtől kell származnia. 3.7.3. Ha a LED-modulok nem cserélhetőek, nem szükséges jelöléssel ellátni őket.

3.8. Ha a LED-modul(ok) működtetésére olyan elektronikus fényforrás-vezérlőegységet használnak, amely nincs a LED-modulba beépítve, a vezérlőegységen fel kell tüntetni az egyedi azonosító kódo(ka)t, valamint a névleges feszültséget és teljesítményt.

3.9. Kiegészítő világító egység(ek) használata esetén a fő tompított fényt kibocsátó fényszórón fel kell tüntetni a lenti 3.10.2. szakaszban említett kiegészítő világító egység(ek) egyedi azonosító kódját.

3.10. A kiegészítő világító egység(ek)en a következő jelöléseket kell feltüntetni: 3.10.1. a kérelmező által használt márkanév vagy védjegy. Ennek a jelölésnek jól olvashatónak és eltávolíthatatlannak kell lennie; 3.10.2. izzólámpa esetében az izzólámpa kategóriája és/vagy LED-modul(ok) esetében a modul(ok) névleges feszültsége és teljesítménye, valamint egyedi azonosító kódja; 3.10.3. a kiegészítő világító egység(ek) egyedi azonosító kódja. Ennek a jelölésnek jól olvashatónak és eltávolíthatatlannak kell lennie. Az egyedi azonosító kód az „Additional Lighting Unit” kifejezést rövidítő „ALU” betűcsoporttal kezdődik, amelyet a 4.2.1. szakasz szerinti, nem körbe írt jóváhagyási jel (pl. ALU E43 1234), illetve több, egymástól eltérő kiegészítő világító egység alkalmazása esetén további szimbólum vagy karakter követ (pl. ALU E43 1234-A, ALU E43 1234-B). Ezt az egyedi azonosító kódot fel kell tüntetni a fenti 2.2.1. szakaszban említett rajzokon is. A jóváhagyási jelnek nem kell megegyeznie az azon a fényszórón szereplő jóváhagyási jellel, melyhez a kiegészítő világító egység(ek)et használják, de mindkét jelölésnek ugyanattól a kérelmezőtől kell származnia.

4. JÓVÁHAGYÁS

4.1. Általános információk

4.1.1. Amennyiben a fényszórótípus valamennyi, a 2. szakasznak megfelelően benyújtott mintája teljesíti ezen előírás követelményeit, a jóváhagyást meg kell adni.

4.1.2. Ha a csoportosított, kombinált vagy összeépített lámpák több előírás követelményeinek is megfelelnek, elegendő a fényszórót egyetlen nemzetközi jóváhagyási jellel ellátni, feltéve, hogy minden egyes csoportosított, kombinált vagy összeépített lámpa megfelel a vonatkozó rendelkezéseknek.

4.1.3. Mindegyik jóváhagyott típushoz jóváhagyási számot kell rendelni. Ennek első két számjegye a jóváhagyás időpontjában hatályos, az előírást lényeges műszaki tartalommal módosító legutóbbi módosításcsomag száma. Ugyanazon szerződő fél nem rendelheti ugyanazt a számot az előírás hatálya alá tartozó több fényszórótípushoz.

4.1.4. A fényszórók adott típusának ezen előírás szerinti jóváhagyásáról vagy a jóváhagyás elutasításáról, kiterjesztéséről vagy visszavonásáról, illetve a gyártás végleges leállításáról értesíteni kell az 1958. évi egyezményben részes és ezen előírást alkalmazó feleket az ezen előírás 1. mellékletének megfelelő nyomtatványon.

4.1.5. A 3.1. szakaszban előírt jel mellett a 4.2. és 4.3. szakaszban leírt jóváhagyási jelet is fel kell tüntetni az előírás szerint jóváhagyott típusnak megfelelő valamennyi fényszórón, a 3.2. szakaszban megadott helyeken.

4.2. A jóváhagyási jel felépítése

A jóváhagyási jel részei

4.2.1. A nemzetközi jóváhagyási jel, amely az alábbiakat foglalja magában: 4.2.1.1. egy kör, benne az „E” betű és a jóváhagyó ország egyedi azonosító száma (6); 4.2.1.2. a 4.1.3. szakaszban előírt jóváhagyási szám.

4.2.2. A következő kiegészítő szimbólum: 4.2.2.1. egy vízszintes, kétirányú nyíl, amelynek csúcsa balra és jobbra mutat; 4.2.2.2. azokon a fényszórókon, amelyek az előírás rendelkezéseinek csak a tompított fény tekintetében felelnek meg, a „C-AS” jelzés A osztályú fényszóró, a „C-BS” jelzés B osztályú fényszóró, a „WC-CS” jelzés C osztályú fényszóró, a „WC-DS” jelzés D osztályú és a „WC-ES” jelzés E osztályú fényszóró esetén; 4.2.2.3. azokon a fényszórókon, amelyek az előírás rendelkezéseinek csak a távolsági fény tekintetében felelnek meg, az „R-BS” jelzés B osztályú fényszóró, a „WR-CS” jelzés C osztályú fényszóró, a „WR-DS” jelzés D osztályú fényszóró és a „WR-ES” jelzés E osztályú fényszóró esetén; 4.2.2.4. azokon a fényszórókon, amelyek az előírás rendelkezéseinek a tompított fény és a távolsági fény tekintetében egyaránt megfelelnek, a „CR-BS” jelzés B osztályú fényszóró, a „WCR-CS” jelzés C osztályú fényszóró, a „WCR-DS” jelzés D osztályú fényszóró és a „WCR-ES” jelzés E osztályú fényszóró esetén; 4.2.2.5. a műanyag lencsével ellátott fényszórók esetén a fenti 4.2.1–4.2.2. szakaszban előírt jelek mellett a „PL” betűcsoport; 4.2.2.6. az A osztályú fényszórók kivételével az előírás rendelkezéseinek megfelelő, távolsági fény kibocsátására szolgáló fényszórókon a körben elhelyezett „E” betű mellett a lenti 6.3.4. szakasz szerinti mutatószám, amely a legnagyobb fényerősséget fejezi ki.

4.2.3. A 4. melléklet 1.1.1.1. szakaszában meghatározott vizsgálati eljárás során alkalmazott üzemmódot és a 4. melléklet 1.1.1.2. szakasza értelmében megengedett feszültséget minden esetben fel kell tüntetni a jóváhagyási nyomtatványokon és azokon az értesítési nyomtatványokon, amelyeket a megállapodásban részt vevő, az előírást alkalmazó országokba továbbítanak. A vonatkozó esetekben a berendezést a következő jelöléssel kell ellátni: 4.2.3.1. az előírás rendelkezéseinek megfelelő fényszórókon, amelyeket úgy terveztek, hogy a tompított fényt előállító izzólámpa, gázkisüléses fényforrás vagy LED-modul ne világítson egy időben más olyan világító funkcióval, amellyel esetleg össze van építve, ferde vonalat (/) kell elhelyezni a jóváhagyási jelben, a tompított fény jele mögött.

4.2.4. A jóváhagyási szám első két számjegye, amely a jóváhagyás időpontjában hatályos, az előírást jelentős műszaki tartalommal módosító legutóbbi módosítássorozatot jelöli, és a 4.2.2.1. szakaszban meghatározott nyíl elhelyezhető a fenti kiegészítő jelek közelében.

4.2.5. A 4.2.1–4.2.3. szakaszban említett jelöléseknek és jeleknek jól olvashatóaknak és eltávolíthatatlannak kell lenniük. A jelölések a fényszóró olyan belső vagy külső (átlátszó vagy nem átlátszó) részén helyezhetők el, amely nem távolítható el a fényszórónak arról az átlátszó részéről, amely a fényt kibocsátja. A jelöléseknek mindenképpen láthatónak kell lenniük a fényszóró járműre való felszerelése után és az esetleges mozgatható részek nyitásakor is.

4.3. A jóváhagyási jel elrendezése

4.3.1. Az előírás 2. mellékletében szereplő 1–15. ábrák példákat mutatnak a jóváhagyási jel és a fent említett kiegészítő jelek lehetséges elrendezéseire.

4.3.2. Csoportosított, kombinált vagy összeépített lámpák: 4.3.2.1. Amennyiben a csoportosított, kombinált vagy összeépített lámpák több előírás rendelkezéseinek is megfelelnek, elláthatók egyetlen nemzetközi jóváhagyási jellel, egy körben elhelyezett „E” betűvel, amely után a jóváhagyást megadó ország egyedi azonosító száma és a jóváhagyási szám áll. A jóváhagyási jel a csoportosított, kombinált vagy összeépített lámpákon bárhol elhelyezhető, az alábbi feltételekkel: 4.3.2.1.1. jól látható, a 4.2.5. szakaszban leírtak szerint; 4.3.2.1.2. a csoportosított, kombinált vagy összeépített lámpák fényáteresztő alkatrészeit nem lehet anélkül eltávolítani, hogy ugyanakkor ne távolítanák el a jóváhagyási jelet is. 4.3.2.2. A jóváhagyás megadásának alapjául szolgáló egyes előírásoknak megfelelő minden lámpa esetében fel kell tüntetni a lámpa azonosító jelét, az előírás fontosabb műszaki változtatásait magában foglaló, a jóváhagyás kiadásának időpontjában hatályos legújabb módosításcsomag számát és szükség esetén az előírt nyilat: 4.3.2.2.1. vagy a megfelelő fénykibocsátó felületen, 4.3.2.2.2. vagy oly módon csoportosítva, hogy a csoportosított, kombinált vagy összeépített lámpák mindegyike egyértelműen azonosítható legyen. 4.3.2.3. A jóváhagyási jel összetevőinek mérete nem lehet kisebb, mint a jóváhagyás megadásának alapjául szolgáló előírás által a legkisebb jelre kötelezően előírt minimális méret. 4.3.2.4. Mindegyik jóváhagyott típushoz jóváhagyási számot kell rendelni. Ugyanazon szerződő fél nem rendelheti ugyanazt a számot az előírás hatálya alá tartozó több csoportosított, kombinált vagy összeépített lámpatípushoz. 4.3.2.5. Az előírás 2. mellékletében szereplő 13. ábra bemutatja a csoportosított, kombinált vagy összeépített lámpákra vonatkozó jóváhagyási jel és a fent említett kiegészítő jelzések lehetséges elrendezéseit.

4.3.3. Olyan lámpák, amelyek lencséje különböző típusú fényszórókhoz használható, és amelyek más lámpákkal összeépíthetők vagy csoportosíthatók A fenti 4.3.2. szakaszban meghatározott rendelkezések alkalmazandók. 4.3.3.1. Ugyanazon lencse használata esetén a lencse ellátható a különböző típusú fényszórókra vagy lámpaegységekre vonatkozó különböző jóváhagyási jelekkel, amennyiben a fényszórótesten – akkor is, ha nem választható el a lencsétől – szintén rendelkezésre áll a 3.2. szakaszban előírt hely, és azon feltüntetik a tényleges funkcióknak megfelelő jóváhagyási jeleket. Amennyiben ugyanazt a lámpatestet különböző típusú fényszórók alkotják, a különböző jóváhagyási jeleket a lámpatesten is fel lehet tüntetni. 4.3.3.2. Az előírás 2. mellékletének 14. ábrája bemutatja, hogy a fenti esetben miként lehet elrendezni a jóváhagyási jeleket.

5. ÁLTALÁNOS KÖVETELMÉNYEK (7)

5.1. Mindegyik mintadarabnak meg kell felelnie az alábbi 6–8. szakaszban meghatározott követelményeknek.

5.2. A fényszórókat úgy kell gyártani, hogy normál használat mellett, az esetlegesen fellépő rezgések ellenére is megtartsák az előírt fénytani jellemzőket és üzemképes állapotban maradjanak.

5.2.1. A fényszórókat el kell látni olyan berendezéssel, amely lehetővé teszi a járművön történő beállításukat a rájuk vonatkozó szabályoknak megfelelően. A berendezésnek nem kötelező vízszintes beállítást is lehetővé tennie, ha a fényszórókat úgy tervezték, hogy a függőleges beállítás után is megtartják a megfelelő vízszintes beállításukat. Nem kell ilyen berendezést felszerelni azokra az egységekre, amelyekben a fényvisszaverő és a szórólencse nem választható szét, feltéve, hogy ezeket az egységeket csak olyan járműveken használják, amelyeken a fényszórókat egyéb módon be lehet állítani.

Amennyiben a tompított fényt kibocsátó fényszórót és a távolsági fényt kibocsátó fényszórót (melyek mindegyike saját izzólámpával, gázkisüléses fényforrással vagy LED-modullal rendelkezik) összetett egységgé építik egybe, a beállítóberendezésnek biztosítania kell valamennyi optikai rendszer külön-külön történő beállítását.

5.2.2. Ezek a rendelkezések azonban nem vonatkoznak az olyan összeépített fényszóróegységekre, amelyek fényvisszaverője nem osztható meg. Az ilyen típusú egységekre az előírás 6.3. szakaszának előírásai érvényesek.

5.3. A, B, C és D osztályú fényszórók

5.3.1. A fényszórókra a 37. számú előírás szerint jóváhagyott izzólámpá(ka)t és/vagy – a C és D osztályú fényszórók esetében – LED-modul(oka)t kell felszerelni.

A kanyarvilágítás ellátására szolgáló kiegészítő fényforrás(ok) és/vagy kiegészítő világító egység(ek) alkalmazása esetén csak a 37. számú előírásban meghatározott kategóriájú izzólámpák – feltéve, hogy a 37. számú előírásban és annak a típusjóváhagyás idején hatályos módosítássorozataiban nem szerepel a kanyarvilágításra vonatkozó korlátozás – és/vagy LED-modul(ok) használható(k).

5.3.2. A fő tompított fényhez megengedett két izzólámpa, a távolsági fényhez pedig több izzólámpa használata.

A 37. előírás szerint jóváhagyott bármelyik izzólámpa használható a következő feltételekkel:

a) a 37. számú előírásban és a típusjóváhagyás iránti kérelem benyújtása idején hatályos módosítássorozataiban nem szerepel az alkalmazásra vonatkozó korlátozás;

b) az A és B osztályú fényszórók esetén a fő tompított fény fényáramának referenciaértéke 13,2 V feszültség mellett nem haladja meg a 900 lm értéket;

c) a C és D osztályú fényszórók esetén a fő tompított fény fényáramának referenciaértéke 13,2 V feszültség mellett nem haladja meg a 2 000 lm értéket.

A berendezésnek olyan kialakításúnak kell lennie, hogy az izzólámpát csak a megfelelő helyzetben lehessen beszerelni (8).

Az izzólámpa-foglalatnak meg kell felelnie a 60061 számú IEC-kiadványban megadott jellemzőknek. A foglalathoz olyan adatlapot kell használni, amely a használt izzólámpa kategóriájára érvényes.

5.3.3. LED-modullal/modulokkal felszerelt fényszórók

5.3.3.1. Az elektronikus fényforrás-vezérlőegysége(ke)t adott esetben a fényszóró részének kell tekinteni. A vezérlőegységek a LED-modul(ok) részei is lehetnek.

5.3.3.2. A fényszóróknak és maguknak a LED-modul(ok)nak is meg kell felelniük az előírás 12. mellékletében meghatározott követelményeknek. A követelmények teljesítését meg kell vizsgálni.

5.3.3.3. A fő tompított fényt előállító összes LED-modul teljes objektív fényáramát a 12. melléklet 5. szakaszának megfelelően kell megmérni. A mért értéknek az alábbi minimum- és maximumértékeknek kell megfelelnie: A osztályú fényszórók B osztályú fényszórók C osztályú fényszórók D osztályú fényszórók A fő tompított fényre vonatkozó minimumérték 150 lumen 350 lumen 500 lumen 1 000 lumen A fő tompított fényre vonatkozó maximumérték 900 lumen 1 000 lumen 2 000 lumen 2 000 lumen

5.3.3.4. Cserélhető LED-modul esetében a modul eltávolítását és cseréjét a 12. melléklet 1.4.1. szakaszában foglaltaknak megfelelően be kell mutatni a műszaki szolgálatnak a szolgálat számára elfogadható módon.

5.4. E osztályú fényszórók

5.4.1. A fényszórót egy vagy több, a 99. számú előírás szerint jóváhagyott gázkisüléses fényforrással és/vagy egy vagy több LED-modullal kell felszerelni.

A kanyarvilágítás ellátására szolgáló kiegészítő fényforrás(ok) és/vagy kiegészítő világító egység(ek) alkalmazása esetén csak a 37. számú előírásban meghatározott kategóriájú izzólámpák – feltéve, hogy a 37. számú előírásban és annak a típusjóváhagyás iránti kérelem benyújtása idején hatályos módosítássorozataiban nem szerepel a kanyarvilágításra vonatkozó korlátozás – és/vagy LED-modul(ok) használható(k).

5.4.2. Cserélhető gázkisüléses fényforrások esetében az izzólámpa-foglalatnak meg kell felelnie a 60061-2 számú IEC-kiadvány adatlapján megadott, az adott kategóriájú gázkisüléses fényforrásra vonatkozó méretjellemzőknek. A gázkisüléses fényforrást úgy kell kialakítani, hogy könnyen beszerelhető legyen a fényszóróba.

5.4.3. A LED-modul(ok)ra vonatkozó követelmények

5.4.3.1. Az elektronikus fényforrás-vezérlőegysége(ke)t adott esetben a fényszóró részének kell tekinteni. A vezérlőegységek a LED-modul(ok) részei is lehetnek.

5.4.3.2. A fényszóróknak és maguknak a LED-modul(ok)nak is meg kell felelniük az előírás 12. mellékletében meghatározott követelményeknek. A követelmények teljesítését meg kell vizsgálni.

5.4.3.3. A fő tompított fényt előállító összes LED-modul teljes objektív fényáramát a 12. melléklet 5. szakaszának megfelelően kell megmérni. A mért értéknek az alábbi minimumértéknek kell megfelelnie: E osztályú fényszórók A fő tompított fényre vonatkozó minimumérték 2 000 lumen

5.5. A B, C, D és E osztályú fényszórókon továbbá a 4. melléklet szerinti kiegészítő vizsgálatokat is el kell végezni annak biztosítására, hogy a használat során a fénytani jellemzőikben ne következzen be lényeges változás.

5.6. Amennyiben a B, C, D vagy E osztályú fényszóró lencséje műanyagból készült, végre kell hajtani a 6. melléklet szerinti vizsgálatokat.

5.7. A felváltva távolsági fény és tompított fény kibocsátására tervezett fényszórókon, illetőleg olyan fényszórórendszereken, amelyekben kiegészítő fényforrás(ok) és/vagy kiegészítő világító egység(ek) látják el a kanyarvilágítást, az ilyen célokból a fényszórókba szerelt mechanikus, elektromechanikus vagy egyéb berendezést úgy kell kialakítani, hogy

5.7.1. a berendezés elég erős legyen szokásos használati körülmények mellett 50 000 működtetés elviselésére. E követelmény teljesítésének ellenőrzése érdekében a jóváhagyási vizsgálat elvégzéséért felelős műszaki szolgálat: a) előírhatja a kérelmező számára a vizsgálat elvégzéséhez szükséges berendezés biztosítását; b) eltekinthet a vizsgálattól, ha a kérelmező a fényszóróval együtt az azonos konstrukciójú (szerelt egységű) fényszórók jóváhagyási vizsgálatáért felelős műszaki szolgálat által kiadott vizsgálati jegyzőkönyvet is benyújtotta, amely megerősíti a követelményeknek való megfelelést;

5.7.2. hiba esetén – a kanyarvilágítás ellátására szolgáló kiegészítő fényforrás(ok) és kiegészítő világító egység(ek) kivételével – a rendszer automatikusan tompított fényt bocsásson ki vagy olyan állapotba kerüljön, amelynek fénytani jellemzői az 1. zónában nem haladják meg az 1 200 cd értéket és a 0,86D-V pontnál legalább 2 400 cd értéket érnek el, például a fény kikapcsolása, tompítása, lefelé irányítása és/vagy funkcionális helyettesítése révén;

5.7.3. a kanyarvilágítás ellátására szolgáló kiegészítő fényforrás(ok) és kiegészítő világító egység(ek) kivételével a tompított fény vagy a távolsági fény mindig bekapcsolható legyen oly módon, hogy ne fordulhasson elő a mechanizmus közbenső helyzetben való megállása;

5.7.4. a felhasználó szokásos szerszámokkal ne változtathassa meg a mozgó alkatrészek alakját vagy helyzetét.

5.8. Az E osztályú fényszórók esetében a fényszóró és a vezérlőelőtét-rendszer nem kelthet olyan sugárzott vagy elektromos vezetéki zavarokat, amelyek a jármű egyéb elektromos/elektronikai rendszereinek működési hibáját okozhatják (9).

5.9. A 48. számú előírás 2.7.1.1.3. és 2.7.1.1.7. szakaszában szereplő fogalommeghatározások lehetővé teszik olyan LED-modul alkalmazását, amely egyéb fényforrások foglalatait tartalmazza. Az említett rendelkezés ellenére a tompított fény vagy bármely távolsági fény ellátására ezen előírás alapján nem megengedett a LED(-ek) és egyéb fényforrások kombinációjának használata.

5.10. A LED-modult úgy kell kialakítani, hogy

a) csak szerszám használatával lehessen eltávolítani a berendezésről, kivéve, ha a LED-modul adatközlő lapján feltüntették, hogy a LED-modul nem cserélhető;

b) szerszám használatával vagy anélkül se legyen mechanikusan felcserélhető más jóváhagyott cserélhető fényforrással.

6. MEGVILÁGÍTÁS

6.1. Általános rendelkezések

6.1.1. A fényszórókat úgy kell kialakítani, hogy tompított fény kibocsátásakor vakítás nélküli, megfelelő megvilágítást, távolsági fény kibocsátásakor pedig jó megvilágítást biztosítsanak.

6.1.2. A fényszóró által biztosított fényerősséget 25 méteres távolságban kell mérni olyan fotocella segítségével, amelynek hasznos területe egy 65 mm oldalhosszúságú négyzeten belül található. A HV pont a függőleges pólustengelyű koordináta-rendszer középpontja. A H egyenes a HV ponton átmenő vízszintes egyenes (lásd ezen előírás 3. mellékletét).

6.1.3. A, B, C és D osztályú fényszórók

6.1.3.1. A LED-modul(ok)tól eltekintve a fényszórókat egy színtelen, szabványos (etalon), 12 V névleges feszültségű izzólámpa segítségével kell ellenőrizni. A fényszóró ellenőrzésekor az izzólámpa csatlakozóinál mért feszültséget a 37. számú előírás vonatkozó adatlapján a 13,2 V melletti referencia-fényáram értékének megfelelően kell beállítani.

A szabványos (etalon) izzólámpának a fénytani mérés során való megóvása érdekében a méréséket a 13,2 V melletti referencia-fényáramtól eltérő fényáram mellett is el lehet végezni. Amennyiben a vizsgálati laboratórium a vizsgálat ily módon való elvégzése mellett dönt, a fénytani követelmények teljesítésének ellenőrzése érdekében a fényerősséget a következőképpen kell korrigálni: a fényerősség mért értékét meg kell szorozni a szabványos (etalon) izzólámpa Fizzólámpa egyedi tényezőjével, ahol:

F izzólámpa = Φ referencia/Φ vizsgálat

Φ referencia: a 37. számú előírás vonatkozó adatlapján megadott, 13,2 V melletti referencia-fényáram értéke

Φ vizsgálat: a méréshez használt tényleges fényáram értéke.

6.1.3.2. A fényszóróhoz tervezett izzólámpák számától függően a fényszóró akkor tekinthető elfogadhatónak, ha a fényszóróval együtt benyújtott izzólámpákkal megegyező számú szabványos (etalon) izzólámpa használata mellett megfelel a 6. szakaszban meghatározott követelményeknek.

6.1.3.3. Amennyiben ezen előírás másként nem rendelkezik, a LED-modul(ok) mérését 6,3 V vagy 13,2 V feszültségen kell elvégezni. Az elektronikus fényforrás-vezérlőegységgel vezérelt LED-modul(oka)t a kérelmező által megadottak szerint kell bemérni.

6.1.4. A 99. számú előírás szerint jóváhagyott gázkisüléses fényforrással felszerelt, E osztályú fényszórók

6.1.4.1. A fényszóró akkor tekinthető elfogadhatónak, ha a 6. szakaszban szereplő fénytani követelmények egyetlen fényforrás által teljesülnek, amelyet a 99. előírás 4. mellékletének 4. szakasza alapján legalább 15 ciklus során öregítettek.

A 99. előírás szerint jóváhagyott gázkisüléses fényforrás esetében a fényforrásnak szabványosnak (etalonnak) kell lennie, fényerőssége pedig eltérhet a 99. előírásban meghatározott objektív fényáramtól. Ebben az esetben a megvilágítást ennek megfelelően kell korrigálni.

A fenti korrekció nem vonatkozik az olyan elosztott világítási rendszerekre, amelyek nem cserélhető gázkisüléses fényforrást használnak, illetve az olyan fényszórókra, amelyek teljesen vagy részben integrált vezérlőelőtéttel (vezérlőelőtétekkel) vannak ellátva.

Amennyiben nem a 99. előírás szerint jóváhagyott gázkisüléses fényforrást alkalmaznak, akkor annak gyártás szerinti állapotában nem cserélhető fényforrásnak kell lennie.

A vezérlőelőtét(ek) csatlakozásainál alkalmazott feszültség a következő: 13,2 V ± 0,1 V a 12 V-os rendszerek esetében vagy egyéb meghatározott érték (lásd a 11. mellékletet).

6.1.4.2. A szabványos gázkisüléses fényforrás belsejében található ív helyzetét meghatározó méretek a 99. előírás vonatkozó adatlapján szerepelnek.

6.1.4.3. A legalább 30 percig nem működtetett fényszóró bekapcsolása után négy másodperccel a tompított fényt és távolsági fényt kibocsátó fényszóróknak a távolsági fény HV pontján legalább 37 500 cd fényerősséget, a tompított fény 2. pontján (0,86 D-V) pedig 3 750 cd fényerősséget kell elérniük, a csak tompított fényt kibocsátó fényszóróknak pedig a 2. ponton (0,86 D-V) 3 750 cd fényerősséget kell elérniük. Az áramellátásnak elegendőnek kell lennie ahhoz, hogy a nagy áramimpulzus gyors növekedése biztosítható legyen.

6.1.5. LED-modullal/modulokkal felszerelt E osztályú fényszórók

6.1.5.1. Amennyiben ezen előírás másként nem rendelkezik, a LED-modul(ok) mérését 6,3 V vagy 13,2 V feszültségen kell elvégezni. Az elektronikus fényforrás-vezérlőegységgel vezérelt LED-modul(oka)t a kérelmező által megadottak szerint kell bemérni.

6.1.6. A kanyarvilágítás ellátása céljából egy vagy több kiegészítő fényforrással és/vagy egy vagy több kiegészítő világító egységgel rendelkező fényszórórendszerek esetében a kiegészítő fényforrások mérését a 6.1.3., 6.1.4. és 6.1.5. szakasznak megfelelően kell elvégezni.

6.2. A tompított fényre vonatkozó rendelkezések

6.2.1. A helyes beállítás érdekében a fő tompított fénynek kellően éles világos-sötét határvonalat kell létrehoznia, hogy ennek segítségével a 6.2.2. szakasznak megfelelő módon elvégezhető legyen a vizuális beállítás. A beállítást a fényszóró előtt 10 vagy 25 méterrel elhelyezett, sík felületű, függőleges ernyővel és a H-V egyenesekkel megfelelő szögben kell elvégezni. Az ernyőnek elég szélesnek kell lennie ahhoz, hogy a V-V vonal mindkét oldalán legalább 3°-os tartományban lehetővé tegye a tompított fényszóró világos-sötét határvonalának vizsgálatát és beállítását. A világos-sötét határvonalnak alapvetően vízszintesnek és a 3° L – 3° R szakaszon a lehető leginkább egyenesnek kell lennie. Amennyiben a vizuális beállítás problémás vagy kétséges helyzetet eredményez, a 9. melléklet 2. és 4. szakaszában meghatározott műszeres beállítást kell alkalmazni, a világos-sötét határvonal minőségét – azaz élességét és egyenességét – pedig működés közben kell ellenőrizni.

6.2.2. A fő tompított fény beállítására vonatkozó követelmények

6.2.2.1. Vízszintes beállítás: a fénysugárnak a lehető leginkább szimmetrikusnak kell lennie a V-V vonallal.

6.2.2.2. Függőleges beállítás: a világos-sötét határvonal vízszintes részét a H-H vonal alatti névleges helyzetébe (0,57 fok) kell állítani. Ha azonban az előírt helyzetbe való függőleges beállítás ismételten nem végezhető el az engedélyezett tűrésen belül, a 9. melléklet 4. és 5. szakaszaiban meghatározott műszeres módszert kell alkalmazni a világos-sötét határvonalra vonatkozó minimális minőségi követelmények teljesítésének vizsgálatára és a fénysugár függőleges beállítására.

6.2.3. Az így beállított fényszórónak a 6.2.5. és a 6.2.6. szakasz követelményeinek kell megfelelnie, ha a jóváhagyási kérelem csak a tompított fényre vonatkozik (10); ha viszont a fényszóró tompított fény és távolsági fény kibocsátására is szolgál, akkor a 6.2.5–6.2.6. és a 6.3. szakasz előírásainak is meg kell felelnie.

6.2.4. Ha az így beállított fényszóró nem felel meg a 6.2.5–6.2.6. és a 6.3. szakasz előírásainak, akkor a vízszintes beállítási mechanizmussal nem rendelkező fényszórók kivételével megengedhető a beállítás módosítása, amennyiben a fénysugár tengelye oldalirányban nem mozdul el 0,5 foknál nagyobb mértékben jobbra vagy balra és 0,25 foknál nagyobb mértékben felfelé vagy lefelé. A világos-sötét határvonallal történő beállítás megkönnyítése céljából a fényszóró részben letakarható, hogy a világos-sötét határvonalat még pontosabban meg lehessen határozni. A világos-sötét határvonal vízszintes része azonban nem lépheti túl a H-H vonalat.

6.2.5. A tompított fénynek meg kell felelnie az alábbi táblázatban és a 3. melléklet vonatkozó ábráján meghatározott követelményeknek.

Megjegyzések:

Az E osztályú fényszórók esetében a vezérlőelőtét(ek) csatlakozásainál alkalmazott feszültség 13,2 V ± 0,1 V a 12 V-os rendszerek esetében vagy egyéb meghatározott érték (lásd a 11. mellékletet).

D a H-H vonal alatt U a H-H vonal felett R a V-V vonaltól jobbra L a V-V vonaltól balra

6.2.5.1. A osztályú fényszórók (lásd a 3. melléklet B. ábráját):

Vizsgálati pont/vonal/zóna Szögkoordináták (fok) (11) Előírt fényerősség (cd) Az 1. zóna bármely pontja 0°–15° U 5°L – 5°R ≤ 320 cd A 25L–25R vonalon fekvő bármely pont 1,72°D 5°L – 5°R ≥ 1 100 cd A 12,5L–12,5R vonalon fekvő bármely pont 3,43°D 5°L – 5°R ≥ 550 cd

6.2.5.2. B osztályú fényszórók (lásd a 3. melléklet C. ábráját):

Vizsgálati pont/vonal/zóna Szögkoordináták (fok) (12) Előírt fényerősség (cd) Az 1. zóna bármely pontja 0°–15°U 5°L – 5°R ≤ 700 cd Az 50L–50V vonalon fekvő bármely pont, az 50V kivételével 0,86°D 2,5°L – 2,5°R ≥ 1 100 cd 50V pont 0,86°D 0 ≥ 2 200 cd A 25L–25R vonalon fekvő bármely pont 1,72°D 5°L – 5°R ≥ 2 200 cd A 2. zóna bármely pontja 0,86°D – 1,72°D 5°L – 5°R ≥ 1 100 cd

6.2.5.3. C, D vagy E osztályú fényszórók (lásd a 3. melléklet D. ábráját):

Vizsgálati pont/vonal/zóna A vizsgálati pont szögkoordinátái (fok) (13) Előírt fényerősség (cd) Minimum Maximum C osztály D osztály E osztály C, D, E osztály 1 0,86°D 3,5°R 2 000 2 000 2 500 13 750 2 0,86°D 0 2 450 4 900 4 900 — 3 0,86°D 3,5°L 2 000 2 000 2 500 13 750 4 0,50°U 1,50°L és 1,50°R — — — 900 5 2,00°D 15°L és 15°R 550 1 100 1 100 — 6 4,00°D 20°L és 20°R 150 300 600 — 7 0 0 — — — 1 700 1. vonal 2,00°D 9°L – 9°R 1 350 1 350 1 900 — 8 (14) 4,00°U 8,0°L ( 14 ) 700 9 (14) 4,00°U 0 700 10 (14) 4,00°U 8,0°R 700 11 (14) 2,00°U 4,0°L ( 14 ) 900 12 (14) 2,00°U 0 900 13 (14) 2,00°U 4,0°R 900 14 (14) 0 8,0°L és 8,0°R 50 cd (14) 50 cd (14) 50 cd (14) — 15 (14) 0 4,0°L és 4,0°R 100 cd (14) 100 cd (14) 100 cd (14) 900 1. zóna 1°U/8°L-4°U/8°L-4°U/8°R-1°U/8°R-0/4°R-0/1°R-0,6°U/0-0/1°L-0/4°L-1°U/8°L — — — 900 2. zóna > 4U és <15 U 8°L – 8°R — — — 700

Egyéb általános megjegyzések:

Referencia-fényáram mellett az ENSZ-EGB-jóváhagyás a 37. számú előírás alapján történik.

Névleges beállítás a fénytani mérésekhez:

függőlegesen: 1 % D (0,57°D) vízszintesen: 0°

Megengedett tűrés a fénytani méréseknél:

függőlegesen: 0,3°D – 0,8°D vízszintesen: ± 0,5°D L-R

6.2.6. A C, D és E osztályú fényszórók esetében a fénynek az 1. és 2. zónában a lehető legegyenletesebben kell eloszlania.

6.2.6.1. Ha azonban a harántirányú dőlésszög nem éri el a 3 fokot, a kiegészítő fényforrások, illetve a kiegészítő világító egységek nem kapcsolódhatnak be.

6.2.7. A fő tompított fény esetében egy vagy két (A, B, C, D osztályú) izzólámpa vagy egy (E osztályú) gázkisüléses fényforrás vagy egy vagy több (C, D, E osztályú) LED-modul használható.

6.2.8. A kanyarvilágítás ellátására szolgáló kiegészítő fényforrás(ok) és/vagy kiegészítő világító egység(ek) használata az alábbi követelmények teljesülése esetén megengedett.

6.2.8.1. A fő tompított fény és a megfelelő, a kanyarvilágítás ellátására szolgáló kiegészítő fényforrás(ok) egyidejű működtetése esetén a megvilágítás tekintetében a következő követelménynek kell teljesülnie: a) bal oldalon (amikor a motorkerékpárt a hosszanti tengelyétől balra fordítják) a fényerősség nem haladhatja meg a 900 cd mértéket a HH-tól a HH feletti 15 fokig és a VV-től a VV-től balra lévő 10 fokig terjedő zónában; b) jobb oldalon (amikor a motorkerékpárt a hosszanti tengelyétől jobbra fordítják) a fényerősség nem haladhatja meg a 900 cd mértéket a HH-tól a HH feletti 15 fokig és a VV-től a VV-től jobbra lévő 10 fokig terjedő zónában.

6.2.8.2. Ezt a vizsgálatot a kérelmező által meghatározott minimális harántirányú dőlésszöggel, a feltételeknek a vizsgálati helyzet stb. révén való szimulálásával kell elvégezni.

6.2.8.3. Ennél a mérésnél a kérelmező kérésére a fő tompított fény és a kanyarvilágítás ellátására szolgáló kiegészítő fényforrás(ok) mérését külön is el lehet végezni, és ez esetben a kapott fénytani eredmények kombinálásával kell ellenőrizni az előírt fényerősségi értékeknek való megfelelést.

6.3. A távolsági fényre vonatkozó rendelkezések

6.3.1. A távolsági fény és tompított fény kibocsátására tervezett fényszórók esetében a távolsági fény fényerősségére vonatkozó méréseket ugyanazzal a fényszóró-beállítással kell elvégezni, mint a fenti 6.2. szakasz szerinti méréseket; ha viszont a fényszóró csak távolsági fényt bocsát ki, akkor úgy kell beállítani, hogy a legnagyobb fényerősségű (IM) terület középpontja a H-H és a V-V vonalak metszéspontjába essen; az ilyen fényszóróknak pedig csak a 6.3. szakaszban említett követelményeknek kell megfelelnie.

6.3.2. A tompított fény előállításához használt fényforrás (LED-modul, izzólámpa vagy gázkisüléses fényforrás) típusától függetlenül több fényforrás is használható az egyes távolsági fények előállítására:

a) egy vagy több, a 37. számú előírásban felsorolt (A, B, C, D osztályú) izzólámpa; vagy

b) a 99. számú előírásban felsorolt (E osztályú) gázkisüléses fényforrások; vagy

c) egy vagy több (C, D, E osztályú) LED-modul.

6.3.3. Az A osztályú fényszórók kivételével a távolsági fény fényerősségének meg kell felelnie a 6.3.3.1. szakasz (elsődleges távolsági fény) vagy a 6.3.3.2. szakasz (másodlagos távolsági fény) követelményeinek.

A 6.3.3.1. szakasz követelményeinek megfelelő elsődleges távolsági fény minden esetben jóváhagyható.

A 6.3.3.2. szakasz követelményeinek megfelelő másodlagos távolsági fény csak abban az esetben hagyható jóvá, ha a távolsági fény a tompított fénnyel vagy az elsődleges távolsági fénnyel együtt üzemel. Ezt egyértelműen fel kell tüntetni az 1. mellékletben szereplő értesítési nyomtatvány 9.1. pontjában.

6.3.3.1. Az elsődleges távolsági fény fényerősségének az alábbi táblázatban foglalt értékeknek kell megfelelnie (lásd a 3. melléklet E. ábráját):

Vizsgálati pont száma A vizsgálati pont szögkoordinátái (fok) (15) Előírt fényerősség [cd] B osztály C osztály D, E osztály Min. Max. Min. Max. Min. Max. 1 H-V 16 000 — 20 000 — 30 000 — 2 H-2,5°R és 2,5°L 9 000 — 10 000 — 20 000 — 3 H-5°R és 5°L 2 500 — 3 500 — 5 000 — 4 H-9°R és 9°L — — 2 000 — 3 400 — 5 H-12°R és 12°L — — 600 — 1 000 — 6 2°U-V — — 1 000 — 1 700 — A maximum (IM) legalacsonyabb fényerőssége 20 000 — 25 000 — 40 000 — A maximum (IM) legmagasabb fényerőssége — 215 000 — 215 000 — 215 000

6.3.3.2. A másodlagos távolsági fény fényerősségének az alábbi táblázatban foglalt értékeknek kell megfelelnie (lásd a 3. melléklet F. ábráját):

Vizsgálati pont száma A vizsgálati pont szögkoordinátái (fok) (16) Előírt fényerősség [cd] B osztály C osztály D, E osztály Min. Max. Min. Max. Min. Max. 1 H-V 16 000 — 20 000 — 30 000 — 2 H-2,5°R és 2,5°L 9 000 — 10 000 — 20 000 — 3 H-5°R és 5°L 2 500 — 3 500 — 5 000 — 6 2°U-V — — 1 000 — 1 700 — A maximum (IM) legalacsonyabb fényerőssége 20 000 — 25 000 — 40 000 — A maximum (IM) legmagasabb fényerőssége — 215 000 — 215 000 — 215 000

6.3.4. A 4.2.2.6. és 6.3.3.1. vagy 6.3.3.2. szakaszban említett legnagyobb fényerősség (IM) mutatószámát (I′M) az alábbi egyenlet adja meg:

I′M = IM/4 300

A kapott értéket a következő értékekre lehet kerekíteni: 7,5 – 10 – 12,5 – 17,5 – 20 – 25 – 27,5 – 30 – 37,5 – 40 – 45 – 50.

6.4. Az állítható fényvisszaverővel rendelkező fényszórókon további vizsgálatokat kell végrehajtani, miután a fényvisszaverőt a beállítóberendezés segítségével a kiindulási helyzetből függőleges irányban ± 2 fokkal vagy 2 foknál kisebb mértékben, de a kiindulási helyzetből a lehető leginkább elmozdítják. Ezután a fényszóró egészét (például goniométer segítségével) át kell állítani a fényvisszaverő eredeti elmozdításával ellentétes irányban, azzal megegyező fokban. A következő méréseket kell elvégezni, és a pontoknak az előírt határértékek között kell lenniük:

tompított fény : HV és 0,86 D-V pont távolsági fény : IM és HV pont (az IM százaléka).

6.5. A 6.2. és a 6.3. szakaszban említett ernyőmegvilágítási értékeket olyan fényérzékelővel kell megmérni, amelynek működő felülete egy 65 mm-es négyzeten belül van.

7. SZÍN

7.1. A kibocsátott fénynek fehér színűnek kell lennie.

8. A FÉNYSZÓRÓTÍPUS MÓDOSÍTÁSA ÉS A JÓVÁHAGYÁS KITERJESZTÉSE

8.1. A fényszórótípus bármilyen módosításáról értesíteni kell a fényszórótípust jóváhagyó hatóságot. A hatóság ezt követően a következőképpen járhat el: 8.1.1. úgy ítéli meg, hogy az elvégzett módosításoknak nagy valószínűséggel nincs számottevő kedvezőtlen hatása, és a fényszóró továbbra is megfelel az előírásoknak, vagy 8.1.2. új vizsgálati jegyzőkönyvet kér a vizsgálat elvégzéséért felelős műszaki szolgálattól.

8.2. A jóváhagyás megerősítéséről vagy elutasításáról, a változások részletes leírásával együtt, a fenti 4.1.4. szakaszban említett eljárással értesíteni kell a megállapodásban részes és ezen előírást alkalmazó szerződő feleket.

8.3. A jóváhagyást kiterjesztő illetékes hatóságnak sorszámot kell rendelnie az említett kiterjesztésről kiállított valamennyi értesítési nyomtatványhoz, és a kiterjesztésről értesítenie kell az 1958. évi egyezményben részes és ezen előírást alkalmazó többi felet az ezen előírás 1. mellékletének megfelelő nyomtatványon.

9. A GYÁRTÁS MEGFELELŐSÉGE

A gyártásmegfelelőség ellenőrzésére szolgáló eljárásoknak meg kell felelniük az egyezmény (E/ECE/324-E/ECE/TRANS/505/Rev.2) 2. függelékében megállapított eljárásoknak, valamint a következő követelményeknek:

9.1. Az ezen előírás szerint jóváhagyott minden fényszórót úgy kell gyártani, hogy a 6. és 7. szakaszban megállapított előírásokat teljesítve megfeleljenek a jóváhagyott típusnak.

9.2. Az előírás 5. mellékletében meghatározott, a gyártásmegfelelőség ellenőrzésére szolgáló eljárásokra vonatkozó minimális követelményeket be kell tartani.

9.3. Az előírás 7. mellékletében meghatározott, a hatósági mintavételre vonatkozó minimális követelményeket be kell tartani.

9.4. A típusjóváhagyást megadó hatóság bármikor ellenőrizheti az egyes gyártóüzemekben alkalmazott megfelelőség-ellenőrzési módszereket. Ilyen ellenőrzésre általában kétévente kerül sor.

9.5. A nyilvánvaló hibákat mutató fényszórókat nem kell figyelembe venni.

9.6. Az előírás 6.2.5.3. szakaszának 8–15. mérési pontjait nem kell figyelembe venni.

10. SZANKCIÓK NEM MEGFELELŐ GYÁRTÁS ESETÉN

10.1. A fényszórótípusra ezen előírás szerint megadott jóváhagyás visszavonható, ha a követelmények nem teljesülnek, vagy ha a jóváhagyási jelet viselő fényszóró nem felel meg a jóváhagyott típusnak.

10.2. Ha a megállapodásban részes és ezen előírást alkalmazó valamely szerződő fél visszavon egy előzőleg általa megadott jóváhagyást, akkor erről az ezen előírás 1. mellékletének megfelelő értesítési nyomtatványon haladéktalanul értesítenie kell az ezen előírást alkalmazó többi szerződő felet.

11. A GYÁRTÁS VÉGLEGES LEÁLLÍTÁSA

Ha a jóváhagyás birtokosa véglegesen leállítja az ezen előírás szerint jóváhagyott fényszórótípus gyártását, akkor erről értesítenie kell a jóváhagyást megadó hatóságot. A hatóság az értesítés kézhezvételét követően tájékoztatja az 1958. évi megállapodásban részes és ezen előírást alkalmazó többi szerződő felet az ezen előírás 1. mellékletében szereplő, megfelelő értesítési nyomtatványon.

12. A JÓVÁHAGYÁSI VIZSGÁLAT ELVÉGZÉSÉÉRT FELELŐS MŰSZAKI SZOLGÁLATOK ÉS A TÍPUSJÓVÁHAGYÓ HATÓSÁG NEVE ÉS CÍME

Az 1958. évi megállapodásban részes és ezen előírást alkalmazó felek közlik az Egyesült Nemzetek Szervezetének Titkárságával a jóváhagyási vizsgálat elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott, jóváhagyásokat, kiterjesztéseket, elutasításokat, visszavonásokat és a gyártás végleges leállítását igazoló értesítéseket fogadó típusjóváhagyó hatóságok nevét és címét.

13. Átmeneti rendelkezések

13.1. A 01. módosítássorozat hatálybalépésének napjától kezdődően az előírást alkalmazó szerződő felek nem utasíthatják el a 01. módosítássorozattal módosított előírás szerinti jóváhagyások megadását.

13.2. Tekintettel a 01. módosítássorozat által bevezetett, a gömbi koordinátamérő rendszert alkalmazó fénytani mérési eljárásokra és az előírt fényerősségi értékekre, valamint annak érdekében, hogy a műszaki szolgálatok (vizsgálati laboratóriumok) korszerűsíthessék vizsgálati berendezéseiket, az előírás 01. módosítássorozatának hatálybalépését követő 60 hónap alatt az előírást alkalmazó szerződő felek nem utasíthatják el a 01. módosítássorozattal módosított előírás szerinti jóváhagyások megadását, amennyiben a meglévő vizsgálati berendezések alkalmazása megfelelő átalakítással, a típusjóváhagyásért felelős illetékes hatóság számára elfogadható módon történik.

13.3. A 01. módosítássorozat hatálybalépésének napjától számított 60 hónap után az előírást alkalmazó szerződő felek csak akkor adhatják meg a jóváhagyást, ha az adott fényszóró megfelel a 01. módosítássorozattal módosított előírás követelményeinek.

13.4. A fényszórókra a 01. módosítássorozat hatálybalépése előtt ezen előírás alapján megadott jóváhagyások határozatlan időre továbbra is érvényben maradnak.

13.5. Az ezen előírást alkalmazó szerződő felek nem utasíthatják el a jóváhagyások kiterjesztését az ezen előírás előző módosítássorozataira vonatkozóan.

(1) A fényszórók használatára a világító és fényjelző berendezések elhelyezésére vonatkozó előírások érvényesek.

(2) Az előírás egyetlen rendelkezése sem akadályozza meg a megállapodásban részes és ezen előírást alkalmazó feleket abban, hogy megtiltsák az előírás által jóváhagyott műanyag lencsével rendelkező fényszóró mechanikus fényszórótisztító eszközzel (törlővel) való együttes használatát.

(3) A motoros járművekre vonatkozó egységesített állásfoglalás (R.E.3) (dokumentum: TRANS/WP.29/78/Rev.2) 2. szakaszának meghatározása szerint.

(4) A gázkisüléses fényforrások vonatkozásában lásd a 99. előírást.

(5) Amennyiben a lencsét nem lehet eltávolítani a fényszórótestről, a 4.2.5. szakasz szerinti egyedi jelölés is elegendő.

(6) Az 1958. évi megállapodásban részes szerződő felek megkülönböztető számai a Motoros járművekre vonatkozó egységesített állásfoglalás (R.E.3) (dokumentum: ECE/TRANS/WP.29/78/Rev.2/Amend.1) 3. mellékletében találhatók.

(7) Az izzólámpákra vonatkozó műszaki követelményekkel kapcsolatban lásd a 37. előírást. A gázkisüléses fényforrásokra vonatkozó műszaki követelményekkel kapcsolatban lásd a 99. előírást.

(8) A fényszóró akkor felel meg e szakasz előírásainak, ha az izzólámpa könnyen beszerelhető a fényszóróba, és az illesztő csapok sötétben is a megfelelő helyre szerelhetők be.

(9) Az elektromágneses kompatibilitás követelményeinek való megfelelés az adott járműtípusra vonatkozik.

(10) Az ilyen speciális, tompított fényt kibocsátó fényszóró olyan távolsági fényt is kibocsáthat, amelyre nem vonatkoznak követelmények.

(11) egyéb rendelkezés hiányában 0,25°-os tűrés megengedett valamennyi fénytani vizsgálati pontban.

(12) egyéb rendelkezés hiányában 0,25°-os tűrés megengedett valamennyi fénytani vizsgálati pontban.

(13) egyéb rendelkezés hiányában 0,25°-os tűrés megengedett valamennyi fénytani vizsgálati pontban.

(14) A kérelmező kérésére az e pontokon végzett mérések közben az 50. vagy 7. számú előírás szerint jóváhagyott, a fényszóróval kombinált, csoportosított vagy összeépített első helyzetjelző lámpát be kell kapcsolni.

(15) egyéb rendelkezés hiányában 0,25°-os tűrés megengedett valamennyi fénytani vizsgálati pontban.v

(16) egyéb rendelkezés hiányában 0,25°-os tűrés megengedett valamennyi fénytani vizsgálati pontban.

1. MELLÉKLET ÉRTESÍTÉS (Legnagyobb formátum: A4 (210 mm × 297 mm))

2. MELLÉKLET PÉLDÁK A JÓVÁHAGYÁSI JELEK ELRENDEZÉSÉRE 1. ábra 2. ábra A fényszórón elhelyezett fenti jóváhagyási jelek azt mutatják, hogy az adott fényszórót a 113. számú előírás szerint hagyták jóvá Hollandiában (E4) a 243 jóváhagyási számon, az ezen előírás 01. módosítássorozatában meghatározott követelményeknek megfelelően. A „C-AS” betűkombináció (1. ábra) A osztályú, tompított fényt kibocsátó fényszóróra utal, a „CR-BS” betűkombináció (2. ábra) pedig B osztályú, tompított és távolsági fényt kibocsátó fényszórót jelöl. Megjegyzés: A jóváhagyási számot és a kiegészítő jeleket a kör közelében kell elhelyezni, az E betű felett, alatt, illetve bal vagy jobb oldalán. A jóváhagyási szám számjegyeinek az „E” betű ugyanazon oldalán kell szerepelniük, és ugyanabba az irányba kell nézniük. A jóváhagyási számban kerülni kell a római számok használatát, hogy azok ne legyenek összetéveszthetők más jelekkel. 3. ábra 4. ábra A fenti jóváhagyási jelet viselő fényszóró az előírás rendelkezéseinek megfelelő, műanyag lencsével felszerelt fényszóró, a következők szerint: 3. ábra : B osztályú, csak tompított fény kibocsátására tervezett fényszóró. 4. ábra : B osztályú, tompított és távolsági fény kibocsátására tervezett fényszóró. 5. ábra 6. ábra A fenti jóváhagyási jelet viselő fényszóró az előírás rendelkezéseinek megfelelő fényszóró, a következők szerint: 5. ábra : B osztályú, tompított és távolsági fény kibocsátására tervezett fényszóró. 6. ábra : B osztályú, csak tompított fény kibocsátására tervezett fényszóró. A tompított fény nem működhet egy időben a távolsági fénnyel és/vagy egy másik összeépített fényszóróval. 7. ábra 8. ábra A fenti jóváhagyási jelet viselő fényszóró az előírás rendelkezéseinek megfelelő, műanyag lencsével felszerelt fényszóró, a következők szerint: 7. ábra : C osztályú, csak tompított fény kibocsátására tervezett fényszóró. 8. ábra : C osztályú, tompított és távolsági fény kibocsátására tervezett fényszóró. 9. ábra 10. ábra A fenti jóváhagyási jelet viselő fényszóró az előírás rendelkezéseinek megfelelő fényszóró, a következők szerint: 9. ábra : D osztályú, csak tompított fény kibocsátására tervezett fényszóró. 10. ábra : D osztályú, tompított és távolsági fény kibocsátására tervezett fényszóró. A tompított fény nem működhet egy időben a távolsági fénnyel és/vagy egy másik összeépített fényszóróval. 11. ábra 12. ábra A fenti jóváhagyási jelet viselő fényszóró az előírás rendelkezéseinek megfelelő fényszóró, a következők szerint: 11. ábra : E osztályú, csak tompított fény kibocsátására tervezett fényszóró. 12. ábra : E osztályú, tompított és távolsági fény kibocsátására tervezett fényszóró. 13. ábra Csoportosított, kombinált vagy összeépített fényszórókra vonatkozó egyszerűsített jelzés (A függőleges és vízszintes vonalak csak a fényjelző berendezés formáját ábrázolják, nem alkotják a jóváhagyási jel részét.) A. minta B. minta C. minta D. minta Megjegyzés: A fenti négy példa olyan, jóváhagyási jelet viselő világító berendezésre vonatkozik, amely a következőkből áll: első helyzetjelző lámpa, amelyet az 50. számú előírás eredeti változata (00) szerint hagytak jóvá; D osztályú fényszóró, amely tompított fényt és 123 625 és 145 125 kandela közötti maximális fényerősségű (a 30-as szám által jelölt) távolsági fényt bocsát ki, műanyag lencsével van felszerelve, és amelyet az előírás 01. módosítássorozatának követelményei szerint hagytak jóvá; B osztályú első ködlámpa, amelyet a 19. előírás 03. módosítássorozatának követelményei szerint hagytak jóvá, és műanyag lencsével szereltek fel; 11. kategóriájú, az 50. előírás 00. módosítássorozatában foglaltaknak megfelelően jóváhagyott első irányjelző lámpa. 14. ábra Fényszóróval összeépített lámpa 1. példa A fenti példa egy különböző fényszórótípusokhoz használható műanyag lencse jelzésére vonatkozik, mely fényszórók a következők lehetnek: olyan D osztályú fényszóró, amely tompított fényt és 123 625 és 145 125 kandela közötti maximális fényerősségű (a 30-as szám által jelölt) távolsági fényt bocsát ki, amelyet Németországban (E1) hagytak jóvá az előírás 01. módosítássorozatának követelményei szerint, és amely össze van építve az 50. előírás eredeti változata (00) szerint jóváhagyott első helyzetjelző lámpával; vagy olyan C osztályú fényszóró, amely tompított fényt és 48 375 és 64 500 kandela közötti maximális fényerősségű (a 12.5-ös szám által jelölt) távolsági fényt bocsát ki, amelyet Németországban (E1) hagytak jóvá az előírás 01. módosítássorozatának követelményei szerint, és amely össze van építve a fent leírt első helyzetjelző lámpával. 15. ábra LED-modulok A fenti fényforrás-azonosító kódot viselő LED-modult az eredetileg Olaszországban (E3), a 17325 jóváhagyási számon jóváhagyott fényszóróval együtt hagyták jóvá. 16. ábra A kanyarvilágítás ellátására szolgáló kiegészítő világító egységek A fenti azonosító kódot viselő kiegészítő világító egységet az eredetileg Japánban (E43), a 1234 jóváhagyási számon jóváhagyott fényszóróval együtt hagyták jóvá.

3. MELLÉKLET GÖMBI KOORDINÁTAMÉRŐ RENDSZER ÉS A VIZSGÁLATI PONTOK ELHELYEZKEDÉSE A. ábra Gömbi koordinátamérő rendszer A szögkoordinátákat fokban kell megadni egy olyan gömbfelületen, amelynek függőleges pólustengelye megfelel a 70. számú, The measurement of absolute luminous intensity distributions (Abszolút fényerősség-eloszlások mérése) című CIE-kiadványban (1987) foglaltaknak, azaz egy talajhoz képest rögzített, vízszintes tengelyből („magasság”) és egy másik, a rögzített vízszintes tengelyhez képest merőleges, elmozdítható tengelyből („forgás”) álló goniométernek. B. ábra A tompított fény vizsgálati pontjai és zónái az A osztályú fényszórók esetében: C. ábra A tompított fény vizsgálati pontjai és zónái a B osztályú fényszórók esetében: D. ábra A tompított fény vizsgálati pontjainak és zónáinak elhelyezkedése a C, D és E osztályú fényszórók esetében: E. ábra Az elsődleges távolsági fény vizsgálati pontjainak elhelyezkedése F. ábra A másodlagos távolsági fény vizsgálati pontjainak elhelyezkedése

4. MELLÉKLET A FÉNYSZÓRÓK FÉNYTANI JELLEMZŐINEK ÜZEMELTETÉS KÖZBENI STABILITÁSÁRA VONATKOZÓ VIZSGÁLATOK – B, C, D ÉS E OSZTÁLYÚ, TELJES FÉNYSZÓRÓKON VÉGZETT VIZSGÁLATOK Miután az előírás rendelkezései alapján elvégezték a fénytani értékek mérését, távolsági fény esetében az Imax pontban, B osztályú, tompított fényt kibocsátó fényszórók esetében a 0,50 U/1,5 L és 0,50 U/1,5 R, 50 R, 50 L pontokban, a C, D vagy E osztályú, tompított fényt kibocsátó fényszórók esetében pedig a 0,86 D-3,5 R, 0,86 D-3,5 L, 0,50 U-1,5 L és 0,50 U-1,5 R pontokban egy teljes fényszórómintán kell vizsgálni a fénytani jellemzők stabilitását a fényszóró működése közben. „Teljes fényszóró” alatt a teljes lámpa értendő azokkal a körülötte lévő lámpatestrészekkel, izzólámpákkal, gázkisüléses fényforrásokkal és LED-modulokkal együtt, amelyek hatással lehetnek a fényszóró hőleadására. A vizsgálatokat a következőképpen kell elvégezni: a) száraz és nyugodt légköri viszonyok mellett, 23 °C ± 5 °C közötti környezeti hőmérsékleten, a mintát a járműre történő megfelelő beépítési módot helyettesítő állványra szerelve; b) cserélhető fényforrások esetében: legalább egy órán át öregített, sorozatgyártású izzólámpákat vagy legalább 15 órán át öregített, sorozatgyártású gázkisüléses fényforrásokat vagy legalább 48 órán keresztül öregített LED-modulokat felhasználva, melyeket az előírásban meghatározott vizsgálatok elvégzése előtt környezeti hőmérsékletre kell lehűteni. A kérelmező által rendelkezésre bocsátott LED-modulokat kell használni. A mérőberendezésnek meg kell felelnie a fényszóró jóváhagyási vizsgálatai során használt berendezésnek. A vizsgálati mintát a vizsgálati helyzetéhez képest nem mozdíthatják el, illetve beállítását nem módosíthatják. A használt fényforrásnak az adott fényszóróra meghatározott fényforrásnak kell lennie. 1. A FÉNYTANI TELJESÍTMÉNY STABILITÁSÁNAK VIZSGÁLATA 1.1. Tiszta fényszóró A fényszórót 12 órán keresztül kell üzemeltetni az 1.1.1. szakaszban írtak szerint, és az 1.1.2. szakaszban leírt módon kell ellenőrizni. 1.1.1. A vizsgálati eljárás (1) A fényszórót a megadott ideig kell működtetni a következők szerint: a) amennyiben a jóváhagyási eljárás csak egy világítási funkcióra (távolsági vagy tompított fény, illetve első ködlámpa) vonatkozik, a megfelelő izzólámpát kell üzemeltetni az előírt ideig (2); b) tompított fény és egy vagy több távolsági fény kibocsátására szolgáló, vagy tompított fény kibocsátására szolgáló és első ködlámpaként használandó fényszóró esetén: i. a fényszórót az alábbi ciklus szerint kell működtetni az előírt ideig: a) 15 percig a tompított fény világít; b) 5 percig az összes lámpa világít; ii. ha a kérelmező kijelenti, hogy a fényszórót egy időben vagy csak tompított fény vagy csak távolsági fény(ek) kibocsátására fogja használni (3), a vizsgálatot ennek megfelelően kell végrehajtani úgy, hogy a tompított fényt és a távolsági fény(eke)t (ez utóbbiak egyszerre világítsanak) az 1.1. szakaszban előírt idő feléig kell egymás után működtetni (2); c) amennyiben a fényszóró első ködlámpaként és egy vagy több távolsági fény kibocsátására szolgál: i. a fényszórót az alábbi ciklus szerint kell működtetni az előírt ideig: a) 15 percig az első ködlámpa világít; b) 5 percig az összes lámpa világít; ii. ha a kérelmező kijelenti, hogy a fényszórót egy időben csak első ködlámpaként vagy csak távolsági fény(ek) kibocsátására fogja használni (3), a vizsgálatot ennek megfelelően kell végrehajtani úgy, hogy az első ködlámpát és a távolsági fény(eke)t (ez utóbbiak egyszerre világítsanak) az 1.1. szakaszban előírt idő feléig kell egymás után működtetni (2); d) ha a fényszóró tompított fény és egy vagy több távolsági fény kibocsátására, valamint első ködlámpaként szolgál: i. a fényszórót az alábbi ciklus szerint kell működtetni az előírt ideig: a) 15 percig a tompított fény világít; b) 5 percig az összes lámpa világít; ii. ha a kérelmező kijelenti, hogy a fényszórót egy időben csak tompított fény vagy csak távolsági fény(ek) kibocsátására fogja használni (3), a vizsgálatot ennek megfelelően kell végrehajtani úgy, hogy a tompított fényt is és a távolsági fény(eke)t is az 1.1. szakaszban előírt idő feléig kell egymás után működtetni (2), miközben az első ködlámpát az idő felében és a távolsági fény üzemeltetése alatt olyan ciklus szerint kell működtetni, amelyben 15 percig kikapcsolt, majd 5 percig bekapcsolt állapotban van; iii. ha a kérelmező kijelenti, hogy a fényszórót egy időben csak tompított fény kibocsátására vagy csak első ködlámpaként fogja használni (3), a vizsgálatot ennek megfelelően kell végrehajtani úgy, hogy a tompított fényt és az első ködlámpát az 1.1. szakaszban előírt idő feléig kell egymás után működtetni (2), miközben a távolsági fényt az idő felében és a tompított fény üzemeltetése alatt olyan ciklus szerint kell működtetni, amelyben 15 percig kikapcsolt, majd 5 percig bekapcsolt állapotban van; iv. ha a kérelmező kijelenti, hogy a fényszórót egy időben csak tompított fény vagy csak távolsági fény(ek) kibocsátására (3) vagy csak első ködlámpaként (3) fogja használni, a vizsgálatot ennek megfelelően kell végrehajtani úgy, hogy a tompított fényt, a távolsági fény(eke)t és az első ködlámpát egymás után (2) rendre az 1.1. szakaszban előírt idő egyharmadáig kell működtetni; e) a kanyarvilágítás ellátására szolgáló kiegészítő fényforrással felszerelt fényszórók esetében a kiegészítő fényforrást – a kiegészítő világító egységek kivételével – a fő tompított fény működtetése alatt egy percig be, majd kilenc percre ki kell kapcsolni. Amennyiben a fényszóró több, a kanyarvilágítás ellátására szolgáló kiegészítő fényforrással van felszerelve, a vizsgálatot a fényforrások azon kombinációjával kell elvégezni, amely a legszigorúbb működési feltételeket képviseli. 1.1.1.2. Vizsgálati feszültség A vizsgálati minta csatlakozóinál alkalmazandó feszültségek a következők: a) közvetlenül a jármű feszültségrendszerének feltételei mellett üzemeltetett cserélhető izzólámpa (izzólámpák) esetében: a vizsgálatot adott esetben 6,3 V, 13,2 V vagy 28,0 V feszültségnél kell elvégezni, kivéve, ha a kérelmező megadta, hogy a vizsgálati minta más feszültségnél is üzemeltethető. Ez utóbbi esetben a vizsgálatot a legnagyobb megengedett feszültségen üzemeltetett izzólámpával kell elvégezni; b) cserélhető gázkisüléses fényforrás(ok) esetében: a vizsgálati feszültség az elektronikus fényforrás-vezérlőegységre vagy a fényforrásra vonatkozóan – amennyiben a vezérlőelőtét egybe van építve a fényforrással – 13,2 ± 0,1 volt a 12 V feszültségrendszerű járműveknél, vagy egyéb, a jóváhagyási kérelemben meghatározott érték; c) nem cserélhető fényforrás esetében, amelyet közvetlenül a jármű feszültségrendszere szerint működtetnek: a nem cserélhető fényforrásokkal (izzólámpákkal és/vagy más fényforrással) felszerelt világítóegységeken minden mérést 6,3 V, 13,2 V vagy 28,0 V-on vagy a kérelmező által megadott, a jármű feszültségrendszerének megfelelő más feszültségen kell elvégezni; d) cserélhető vagy nem cserélhető, a jármű tápfeszültség-rendszerétől függetlenül és a rendszer teljes irányítása alatt üzemeltetett fényforrások esetében, illetve táp- és kezelőegység által táplált fényforrások esetében a fent meghatározott vizsgálati feszültséget az adott berendezés bemeneti csatlakozóira kell kapcsolni. A vizsgálati laboratórium bekérheti a gyártótól a fényforrás(ok) táplálásához szükséges táp- és működtetőegységet vagy a különleges áramforrást; e) amennyiben ezen előírás másként nem rendelkezik, a LED-modul(ok) mérését 6,75 V, 13,2 V vagy 28,0 V feszültségen kell elvégezni. Az elektronikus fényforrás-vezérlőegységgel vezérelt LED-modul(oka)t a kérelmező által megadottak szerint kell bemérni; f) amennyiben a vizsgálati mintát jelzőlámpákkal csoportosították, kombinálták vagy építették egybe és azok nem a 6 V, 12 V vagy 24 V névleges feszültségen üzemelnek, a feszültséget a gyártó által megadottak szerint, az adott lámpa megfelelő fénytani szempontból helyes működéséhez megfelelően kell beállítani. 1.1.2. Vizsgálati eredmények 1.1.2.1. Szemrevételezés Amikor a fényszóró hőmérséklete elérte a környezeti hőmérsékletet, a fényszóró üvegét és adott esetben a külső lencsét tiszta, nedves pamutkendővel meg kell tisztítani. Ezt követően el kell végezni a szemrevételezést: a fényszóróüvegen és a külső lencsén nem lehet észrevehető alaktorzulás, alakváltozás, repedés vagy színelváltozás. 1.1.2.2. Fénytani vizsgálat Az előírás rendelkezéseinek való megfelelés érdekében a fénytani értékeket a következő pontokban kell ellenőrizni: B osztályú fényszórók esetében: tompított fény: 50 R – 50 L - 0,50 U/1,5 L és 0,50 U/1,5 R. távolsági fény: Imax C, D és E osztályú fényszórók esetében: tompított fény: 0,86 D/3,5 R – 0,86 D/3,5 L – 0,50 U/1,5 L és 1,5 R távolsági fény: Imax A fényszóró állványán a hő hatására bekövetkező lehetséges alakváltozások vizsgálata érdekében egy másik beállítás is elvégezhető (a világos-sötét határvonal eltolódásával a melléklet 2. szakasza foglalkozik). A 0,50 U/1,5 L és 0,50 U/1,5 R pontok kivételével a fénytani jellemzők és a vizsgálat előtt mért értékek közötti eltérés legfeljebb 10 százalék lehet, a fénytani mérési eljárás tűréseit is beleértve. A 0,50 U/1,5 L és 0,50 U/1,5 R pontoknál mért értékek legfeljebb 255 cd-vel haladhatják meg a vizsgálat előtt mért fénytani értékeket. 1.2. Szennyezett fényszóró A fenti 1.1. szakasz szerinti vizsgálatot követően a fényszórót az 1.2.1. szakaszban leírt előkészítés után az 1.1.1. szakaszban leírtak szerint egy órán át kell működtetni, majd az 1.1.2. szakaszban előírt módon ellenőrizni kell. 1.2.1. A fényszóró előkészítése 1.2.1.1. Vizsgálati keverék 1.2.1.1.1. Üvegből készült külső lencsével rendelkező fényszórók esetében: a fényszóróra felhordandó víz-szennyező anyag keveréknek a következőkből kell állnia: a) 9. rész (súlyrész) 0–100 μm szemcsenagyságú kvarchomok; b) 1 súlyrész 0-100 μm szemcsenagyságú faszénpor (bükkfa); c) 0,2 súlyrész NaCMC (4) és d) megfelelő mennyiségű desztillált víz, melynek vezetőképessége legfeljebb 1 mS/m. A keverék nem lehet 14 napnál régebbi. 1.2.1.1.2. Műanyagból készült külső lencsével rendelkező fényszórók esetében: a fényszóróra felhordandó víz–szennyező anyag keveréknek a következőkből kell állnia: a) 9. rész (súlyrész) 0–100 μm szemcsenagyságú kvarchomok; b) 1 súlyrész 0-100 μm szemcsenagyságú faszénpor (bükkfa); c) 0,2. rész (súlyrész) NaCMC (4); d) 13 súlyrész desztillált víz, melynek vezetőképessége legfeljebb 1 mS/m, és e) 2 ± 1 súlyrész felületaktív anyag (5). A keverék nem lehet 14 napnál régebbi. 1.2.1.2. A vizsgálati keverék felhordása a fényszóróra A vizsgálati keveréket egyenletesen fel kell hordani a fényszóró teljes fénykibocsátó felületére, majd hagyni kell megszáradni. Ezt a folyamatot addig kell ismételni, míg a megvilágítási érték az alábbi pontok mindegyikében a mellékletben leírt feltételek mellett mért érték 15-20 %-ára csökken: B osztályú fényszórók esetében: tompított fény/távolsági fény és csak távolsági fény: Emax pont csak tompított fény: B 50 és 50 V C, D és E osztályú fényszórók esetében: tompított fény/távolsági fény és csak távolsági fény: Emax pont csak tompított fény: 0,50 U/1,5 L és 1,5 R és 0,86 D/V 2. A VILÁGOS-SÖTÉT HATÁRVONAL HŐ HATÁSÁRA BEKÖVETKEZŐ FÜGGŐLEGES ELTOLÓDÁSÁNAK VIZSGÁLATA A vizsgálat során azt kell ellenőrizni, hogy a tompított fényt kibocsátó működő fényszóró világos-sötét határvonalának hő hatására bekövetkező függőleges eltolódása nem haladja-e meg az előírt értéket. Az 1. szakaszban leírtak szerint megvizsgált fényszórón végre kell hajtani a 2.1. szakaszban leírt vizsgálatot oly módon, hogy a fényszórót vizsgálati helyzetéhez képest nem mozdítják el, illetve nem módosítják beállítását. 2.1. Vizsgálat A vizsgálatot száraz és nyugodt légköri viszonyok mellett, 23 °C ± 5 °C környezeti hőmérsékleten kell elvégezni. A fényszórót a fényszóróval együtt átadott, sorozatgyártású, legalább egy órán át öregített izzólámpa vagy sorozatgyártású, legalább 15 órán át öregített gázkisüléses fényforrás vagy legalább 48 órán át öregített LED-modul használatával, tompított fénnyel kell működtetni oly módon, hogy a fényszórót vizsgálati helyzetéhez képest nem mozdítják el, illetve nem módosítják beállítását. (A vizsgálat elvégzése céljából a melléklet 1.1.1.2. szakaszában megadott feszültségértéket kell beállítani.) A világos-sötét határvonal helyzetét annak vízszintes részén (B osztályú fényszóró esetén az 50 L és 50 R ponton, C, D és E osztályú fényszóró esetén pedig a 3,5 L és a 3,5 R ponton áthaladó függőleges vonalak között) kell ellenőrizni a bekapcsolás után 3 perccel (r3), illetve 60 perccel (r60). A világos-sötét határvonal eltolódásának fent leírt mérése bármilyen tetszőleges eljárással elvégezhető, amely biztosítja a kielégítő pontosságot és az eredmények reprodukálhatóságát. 2.2. Vizsgálati eredmények 2.2.1. A milliradiánban (mrad) mért eredmény tompított fényt kibocsátó fényszóró esetében csak akkor elfogadható, ha a fényszórón mért abszolút érték legfeljebb 1,0 mrad (Δr I ≤ 1,0 mrad). 2.2.2. Ha ez az érték nagyobb 1,0 mrad-nál, de nem nagyobb 1,5 mrad-nál (1,0 mrad < ΔrI ≤ 1,5 mrad), a 2.1. szakasz előírásainak megfelelően meg kell vizsgálni egy második fényszórót is, amelyen előzetesen háromszor egymás után végre kell hajtani az alább leírt ciklust annak érdekében, hogy a fényszóró mechanikai alkatrészeinek helyzete stabilizálódjon a járműre történő megfelelő beépítési módot helyettesítő állványon: a tompított fény üzemeltetése egy órán keresztül (az 1.1.1.2. szakaszban megadott feszültségértéket kell beállítani); egy óra szünet. A fényszórótípust akkor kell elfogadhatónak tekinteni, ha az első mintán mért ΔrI abszolút érték és a második mintán mért ΔrII abszolút érték számtani közepe nem haladja meg az 1,0 mrad értéket. (1) A vizsgálatok sorrendjével kapcsolatban lásd az előírás 8. mellékletét. (2) Amennyiben a vizsgált fényszóró jelzőlámpákkal van ellátva, az utóbbiakat fel kell kapcsolni a vizsgálat teljes időtartama alatt. Irányjelző lámpa esetében az irányjelző lámpát villogó üzemmódban kell működtetni úgy, hogy a be-/kikapcsolási idő aránya körülbelül 1:1 legyen. (3) Amennyiben a fényszóró villogó üzemmódban történő működésével egyszerre két vagy több fényforrás van bekapcsolva, az nem tekinthető a fényforrások szokásos egyidejű használatának. (4) Az NaCMC a karboxi-metil-cellulóz nátriumsóját jelöli (szokásos nevén CMC). A szennyező anyag-keverékben használt NaCMC helyettesítési foka 0,6 – 0,7 lehet, viszkozitása pedig 0,2 – 0,3 Pa 2 százalékos oldatban, 20 °C hőmérsékleten. (5) A mennyiségi tűrés azért szükséges, hogy olyan szennyező anyag-keveréket lehessen előállítani, amely megfelelően eloszlik a teljes műanyag lencsén.

5. MELLÉKLET A GYÁRTÁSMEGFELELŐSÉG ELLENŐRZÉSÉRE SZOLGÁLÓ ELJÁRÁSOKRA VONATKOZÓ MINIMÁLIS KÖVETELMÉNYEK 1. ÁLTALÁNOS INFORMÁCIÓK 1.1. A megfelelőségi követelmények akkor tekinthetők az előírás rendelkezései szerint mechanikai és geometriai szempontból teljesítettnek, ha az eltérések nem haladják meg az elkerülhetetlen gyártási eltérések mértékét. Ez a feltétel a színre is vonatkozik. 1.2. A, B, C és D osztályú fényszórók 1.2.1. A fénytani jellemzők tekintetében a sorozatgyártású fényszórók megfelelősége nem kétséges, ha a véletlenszerűen kiválasztott és szabványos izzólámpával és/vagy a fényszóróban lévő LED-modullal felszerelt fényszóró fénytani viselkedésének vizsgálatakor: 1.2.2. A osztályú fényszóró esetében egyik mért érték sem tér el 20 százaléknál nagyobb mértékben kedvezőtlen irányban az előírásban meghatározott értéktől; 1.2.3. B, C és D osztályú fényszórók esetében: 1.2.3.1. egyik mért érték sem tér el 20 százaléknál nagyobb mértékben kedvezőtlen irányban az előírásban meghatározott értéktől. Az 1. zónában mért értékek maximális eltérései B, C és D osztályú fényszóró esetén kedvezőtlen irányban a következők lehetnek: 255 cd (20 %-kal egyenértékű); 380 cd (30 %-kal egyenértékű); 1.2.3.2. továbbá, ha távolsági fény esetén az előírás 6.3.3.1. és 6.3.3.2. szakaszában előírt mérési pontokban mért fénytani értékek maximális értékében + 20 %, minimális értékében pedig – 20 % eltérés mutatkozik. 1.2.4. ha a 37. számú előírásnak megfelelő cserélhető izzólámpával felszerelt fényszórók esetében a fent leírt vizsgálatok eredményei nem felelnek meg a követelményeknek, a vizsgálatokat egy másik szabványos (etalon) izzólámpa használatával meg kell ismételni; 1.2.5. amennyiben a fent leírt vizsgálatok eredményei nem felelnek meg a követelményeknek, a fényszóró beállítása módosítható, feltéve, hogy a fénysugár tengelye nem mozdul el oldalirányban 0,5°-nál nagyobb mértékben jobbra vagy balra és 0,2°-nál nagyobb mértékben felfelé vagy lefelé. 1.3. E osztályú fényszórók 1.3.1. Az E osztályú, 13,2 V ± 0,1 V vagy az egyéb meghatározott feszültségen mért fényszórók esetében, melyek a következőkkel vannak felszerelve: a) a 99. számú előírásnak megfelelő, eltávolítható, szabványos gázkisüléses fényforrás. Az ilyen gázkisüléses fényforrás fényárama eltérhet a 99. számú előírásban megadott referencia-fényáramtól, ezért a megvilágítást ennek megfelelően korrigálni kell; vagy b) sorozatgyártású gázkisüléses fényforrás és sorozatgyártású vezérlőelőtét. Az ilyen fényforrás fényárama eltérhet a névleges fényáramától a 99. előírásban meghatározott, a fényforrásra és a vezérlőelőtétre vonatkozó tűrésmezők szerint; ennek megfelelően a mért megvilágítási értékek 20 százalékkal korrigálhatóak a kedvező irányban; vagy c) a fényszóróba szerelt LED-modulok; a véletlenszerűen kiválasztott, gázkisüléses fényforrással és/vagy a fényszóróba szerelt LED-modullal felszerelt sorozatgyártású fényszórók megfelelősége a fénytani teljesítmény szempontjából nem kétséges, amennyiben: 1.3.2. egyik mért érték sem tér el 20 százaléknál nagyobb mértékben kedvezőtlen irányban az előírásban meghatározott értéktől. Az 1. zónában mért értékek maximális eltérései a következők lehetnek: 255 cd (20 %-kal egyenértékű); 380 cd (30 %-kal egyenértékű); 1.3.3. továbbá, ha távolsági fény esetén az előírás 6.3.3.1. és 6.3.3.2. szakaszában előírt mérési pontokban mért fénytani értékek maximális értékében + 20 %, minimális értékében pedig – 20 % eltérés mutatkozik. 1.3.4. Amennyiben a fent leírt vizsgálatok eredményei nem felelnek meg a követelményeknek, a fényszóró beállítása módosítható, feltéve, hogy a fénysugár tengelye nem mozdul el oldalirányban 0,5°-nál nagyobb mértékben jobbra vagy balra és 0,2°-nál nagyobb mértékben felfelé vagy lefelé. 1.3.5. Amennyiben a fent leírt vizsgálatok eredményei nem felelnek meg a követelményeknek, meg kell ismételni a fényszóró vizsgálatát az 1.3.1. szakaszban foglaltaktól függően egy másik szabványos gázkisüléses fényforrás és/vagy vezérlőelőtét, vagy LED-modul és elektronikus fényforrás-vezérlőegység használatával. 1.4. A világos-sötét határvonal hő hatására történő függőleges eltolódásának ellenőrzéséhez a következő eljárást kell alkalmazni (csak B, C, D és E osztályú fényszórók esetén): A mintaként kiválasztott fényszórók egyikén először három egymást követő alkalommal végre kell hajtani a 4. melléklet 2.2.2. szakaszában leírt ciklust, majd el kell végezni a 4. melléklet 2.1. szakaszában leírt vizsgálatot. A fényszórót elfogadhatónak kell tekinteni, ha Δr nem haladja meg az 1,5 mrad értéket. Amennyiben ez az érték nagyobb 1,5 mrad-nál, de nem több 2,0 mrad-nál, egy másik fényszórón is végre kell hajtani a mérést, ezt követően pedig a két mintadarabon mért abszolút értékek számtani közepe nem haladhatja meg az 1,5 mrad értéket. 1.5. A nyilvánvaló hibákat mutató fényszórókat nem kell figyelembe venni. 1.6. Ha azonban egy mintasorozaton ismételten nem lehet elvégezni az előírt helyzetbe való függőleges beállítást a megengedett tűréssel, a világos-sötét határvonal minőségére vonatkozó vizsgálatot a 9. melléklet 2. és 4. szakaszában meghatározott eljárás szerint kell elvégezni a mintasorozat egyik fényszóróján. 2. A GYÁRTÓ ÁLTAL VÉGREHAJTANDÓ MEGFELELŐSÉGI ELLENŐRZÉSRE VONATKOZÓ MINIMÁLIS KÖVETELMÉNYEK A jóváhagyási jel jogosultjának megfelelő időközönként minden egyes fényszórótípusra vonatkozóan végre kell hajtania legalább a következő vizsgálatokat. A vizsgálatokat ezen előírás rendelkezései szerint kell elvégezni. Amennyiben a rendelkezésre álló minták nem felelnek meg a vizsgálat típusa szerinti követelményeknek, további mintákat kell kiválasztani és megvizsgálni. A gyártó köteles megtenni a megfelelő intézkedéseket a gyártásmegfelelőség biztosítására. 2.1. A vizsgálatok jellege Az előírásban meghatározott megfelelőségi vizsgálatoknak ki kell terjedniük a fénytani jellemzőkre, valamint B, C, D és E osztályú fényszórók esetén a világos-sötét határvonal hő hatására történő függőleges eltolódásának vizsgálatára is. 2.2. Vizsgálati módszerek 2.2.1. A vizsgálatokat általában az ebben az előírásban rögzített módszerek szerint kell elvégezni. 2.2.2. A gyártó által végrehajtott megfelelőségi vizsgálatok során más, egyenértékű módszerek is alkalmazhatók a jóváhagyási vizsgálatokért felelős illetékes hatóság beleegyezésével. A gyártónak bizonyítania kell, hogy az alkalmazott módszerek egyenértékűek az előírásban meghatározott eljárásokkal. 2.2.3. A 2.2.1. és a 2.2.2. szakasz alkalmazása szükségessé teszi a vizsgálóberendezés rendszeres kalibrálását és az illetékes hatóság által végzett mérésekhez való viszonyítását. 2.2.4. A referencia-módszereknek minden esetben meg kell felelniük az előírásban meghatározott módszereknek, különösen a hatósági ellenőrzések és mintavételek esetében. 2.3. A mintavétel módja A fényszórómintákat véletlenszerűen kell kiválasztani egy egységes gyártási tételből. Egységes gyártási tétel alatt a gyártó gyártási módszerei szerint meghatározott, azonos típusú fényszórók együttesét kell érteni. A vizsgálatnak általában egy-egy gyár sorozatgyártására kell kiterjednie. Mindazonáltal a gyártó ugyanarra a típusra vonatkozó, de különböző gyárakból származó eredményeket is összevonhat egy csoportba, feltéve, hogy e gyárak ugyanazt a minőségbiztosítási és -irányítási rendszert alkalmazzák. 2.4. Mért és rögzített fénytani jellemzők A mintaként kiválasztott fényszórókon az előírás által meghatározott pontokban fénytani méréseket kell végezni, és a következő pontokban mért értékeket kell leolvasni: 2.4.1. A osztályú fényszórók esetében: HV, LH, RH, 12,5L és 12,5R. 2.4.2. B osztályú fényszórók esetében: távolsági fény esetén Imax és HV (1), tompított fény esetén HV, 0,86D/3,5R, 0,86D/3,5L. 2.4.3. C, D és E osztályú fényszórók esetében: távolsági fény esetén Imax és HV (1), tompított fény esetén HV, 0,86D/3,5R, 0,86D/3,5L. 2.5. Elfogadhatósági kritériumok A gyártó felelős a vizsgálati eredmények statisztikai elemzéséért, valamint az illetékes hatósággal egyetértésben, a termékeire vonatkozó elfogadhatósági kritériumok meghatározásáért annak érdekében, hogy teljesítse az előírás 9.1. szakaszában meghatározott, a gyártásmegfelelőség ellenőrzésére vonatkozó előírásokat. Az elfogadhatósági kritériumokat úgy kell megállapítani, hogy 95 %-os megbízhatósági szint mellett a 7. mellékletben előírt helyszíni ellenőrzésen való megfelelés (első mintavétel) minimális valószínűsége 0,95 legyen. (1) Amennyiben a távolsági fény össze van építve a tompított fénnyel, a HV pontnak ugyanazt a mérési pontot kell jelentenie távolsági és tompított fény esetén is.

6. MELLÉKLET A MŰANYAG LENCSÉKET TARTALMAZÓ LÁMPÁKRA VONATKOZÓ KÖVETELMÉNYEK – LENCSÉK, ANYAGMINTÁK ÉS TELJES LÁMPÁK VIZSGÁLATA 1. ÁLTALÁNOS KÖVETELMÉNYEK 1.1. Az előírás 2.2.4. szakasza értelmében benyújtott mintáknak meg kell felelniük a 2.1–2.5. szakasz előírásainak. 1.2. Az ezen előírás 2.2.3. szakasza szerint benyújtott, műanyag lencséket tartalmazó teljes lámpákat reprezentáló két mintának a lencse anyaga tekintetében meg kell felelnie a 2.6. szakaszban meghatározott előírásoknak. 1.3. A műanyag lencse mintadarabjait vagy az anyagmintákat, valamint a fényvisszaverőt, amelyre adott esetben rá fogják szerelni őket, a melléklet 1. függelékében található A. táblázatban jelzett időrendi sorrendben jóváhagyási vizsgálatoknak kell alávetni. 1.4. Ha azonban a lámpa gyártója igazolni tudja, hogy a terméken már sikeresen végrehajtották az alábbi 2.1–2.5. szakaszban leírt vagy valamely más előírásban előírt, ezekkel egyenértékű vizsgálatokat, ezeket a vizsgálatokat nem kell megismételni; ez esetben csak az 1. függelék B. táblázatában előírt vizsgálatok kötelezőek. 2. VIZSGÁLATOK 2.1. Ellenállás a hőmérséklet és a feszültség változásainak 2.1.1. Vizsgálatok Három új mintán (lencsén) öt alkalommal végre kell hajtani az alábbi ütemezés szerinti hőmérséklet- és páratartalom-változási programot (RP = relatív páratartalom): a) 3 óra 40 °C ± 2 °C hőmérsékleten és 85–95 % RP mellett; b) 1 óra 23 °C ± 5 °C hőmérsékleten és 60–75 % RP mellett; c) 15 óra – 30 °C ± 2 °C hőmérsékleten; d) 1 óra 23 °C ± 5 °C hőmérsékleten és 60–75 % RP mellett; e) 3 óra 80 °C ± 2 °C hőmérsékleten; f) 1 óra 23 °C ± 5 °C hőmérsékleten és 60–75 % RP mellett. A vizsgálat előtt a mintákat legalább négy órán át 23 °C ± 5 °C hőmérsékleten kell tartani 60–75 %-os relatív páratartalom mellett. Megjegyzés: Az egyórás, 23 °C ± 5 °C hőmérsékletű időtartamokba beletartozik az egyik hőmérsékletről a másikra való átmenet időszaka is, amely a hősokk elkerüléséhez szükséges. 2.1.2. Fénytani mérések 2.1.2.1. Módszer A vizsgálat előtt és után a mintákon fénytani méréseket kell végezni. A méréseket a fényszóróban lévő, szabványos (etalon) lámpával, gázkisüléses fényforrással és/vagy LED-modullal kell végrehajtani a következő pontokban: B osztályú fényszóró esetén B 50, 50 L és 50 R, C, D és E osztályú fényszóró esetén 0,86 D/3,5 R, 0,86 D/3,5 L, 0,50 U/1,5 L és 1,5 R a tompított fényt vagy tompított/távolsági fényt kibocsátó fényszórók esetén; távolsági fényt kibocsátó távolsági lámpa vagy a tompított/távolsági fényt kibocsátó lámpa esetén Imax. 2.1.2.2. Eredmények A mintadarabokon a vizsgálat előtt és után mért fénytani értékek közötti eltérés legfeljebb 10 % lehet, a fénytani mérési eljárás tűréseit is beleértve. 2.2. A levegőben lévő anyagokkal és a vegyi anyagokkal szembeni ellenálló képesség 2.2.1. A levegőben lévő anyagokkal szembeni ellenálló képesség Három új mintát (lencsét vagy anyagmintát) olyan forrásból származó sugárzásnak kell kitenni, amelynek színképi energiaeloszlása hasonló az 5 500 K és 6 000 K közötti hőmérsékletű fekete test energiaeloszlásához. Megfelelő szűrőket kell elhelyezni a sugárforrás és a minták közé, a 295 nm-nél kisebb és a 2 500 nm-nél nagyobb hullámhosszú sugárzások lehető legnagyobb mértékű csökkentése érdekében. A mintákat annyi ideig kell kitenni 1 200 W/m2 ± 200 W/m2 energiabesugárzásnak, hogy az általuk kapott fényenergia 4 500 MJ/m2 ± 200 MJ/m2 legyen. A zárt térben a mintadarabokkal azonos szinten elhelyezett fekete lapon mért hőmérsékletnek 50 °C ± 5 °C-nak kell lennie. Az egyenletes megvilágítás érdekében a mintadarabokat a sugárforrás körül 1 és 5 min–1 közötti fordulatszámmal forgatni kell. A mintákat le kell permetezni 1 mS/m-nél kisebb fajlagos vezetőképességű desztillált vízzel 23 °C ± 5 °C hőmérsékleten, az alábbi ciklus szerint: permetezés: 5 perc; száradás: 25 perc. 2.2.2. A vegyi anyagokkal szembeni ellenálló képesség A fenti 2.2.1. szakaszban leírt vizsgálat és az alábbi 2.2.3.1. szakaszban előírt mérés befejezése után az említett három mintadarab külső felületét a 2.2.2.2. szakaszban leírtak szerint, a 2.2.2.1. szakaszban megadott keverékkel kell kezelni. 2.2.2.1. Vizsgálati keverék A vizsgálati keveréknek 61,5 százalék n-heptánból, 12,5 százalék toluolból, 7,5 százalék etil-tetrakloridból, 12,5 százalék triklór-etilénből és 6 százalék xilolból kell állnia (térfogatszázalék). 2.2.2.2. A vizsgálati keverék felvitele Egy (az ISO 105 előírásainak megfelelő) pamutkendőt be kell áztatni a 2.2.2.1. szakaszban meghatározott keverékbe, míg teleszívja magát, és 10 másodpercen belül 10 percig a minta külső felületére kell nyomni 50 N/cm2 nyomással, amely megfelel egy 14 × 14 mm-es vizsgálati felületre ható 100 N erőnek. A 10 perc alatt a kendőt ismételten meg kell nedvesíteni a keverékkel úgy, hogy az alkalmazott folyadék összetétele állandóan azonos legyen a vizsgálati keverékhez előírttal. A vizsgálat alatt a nyomás következtében esetleg fellépő repedésképződés elkerülése érdekében ellentartást szabad alkalmazni a mintára ható nyomással szemben. 2.2.2.3. Tisztítás A vizsgálati keverék alkalmazása után a mintákat szabad levegőn meg kell szárítani, majd a 2.3. szakaszban („Tisztítószerekkel szembeni ellenálló képesség”) előírt, 23 °C ± 5 °C hőmérsékletű oldattal le kell mosni. Ezt követően a mintákat gondosan le kell öblíteni 23 °C ± 5 °C hőmérsékleten legfeljebb 0,2 % szennyeződést tartalmazó desztillált vízzel, és puha kendővel le kell őket törölni. 2.2.3. Eredmények 2.2.3.1. A levegőben lévő anyagokkal szembeni ellenálló képesség vizsgálata után a minták külső felületén nem lehet repedés, karcolás, letöredezés és alakváltozás, és a fényáteresztés átlagos változása a három mintán a melléklet 2. függelékében leírt eljárással mérve nem lehet több 0,020-nél (Δt m < 0,020). 2.2.3.2. A vegyi anyagokkal szembeni ellenálló képesség vizsgálata után a mintákon semmiféle olyan vegyi foltosodás nem maradhat, amely fényszóródást okozhatna, a fényszóródás átlagos változása pedig a három mintán a melléklet 2. függelékében leírt eljárással mérve nem lehet több 0,020-nál (Δ dm ≤ 0,020). 2.3. Tisztítószerekkel és szénhidrogénekkel szembeni ellenálló képesség 2.3.1. Tisztítószerekkel szembeni ellenálló képesség A három minta (lencsék vagy anyagminták) külső felületét 50 °C ± 5 °C hőmérsékletre kell melegíteni, majd öt percre bele kell mártani 99. rész legfeljebb 0,02 %-nyi szennyeződést tartalmazó desztillált víz és 1. rész alkilaril-szulfonát 23 °C ± 5 °C hőmérsékleten tartott keverékébe. A vizsgálat végeztével a mintákat 50 °C ± 5 °C hőmérsékleten meg kell szárítani. Ezután a felületüket nedves kendővel meg kell tisztítani. 2.3.2. Szénhidrogénekkel szembeni ellenálló képesség Ezt követően a három minta külső felületét egy percen keresztül könnyedén át kell dörzsölni egy 70 % n-heptán és 30 % toluol (térfogatszázalék) keverékébe mártott pamutkendővel, majd szabad levegőn meg kell szárítani. 2.3.3. Eredmények A fenti két vizsgálat egymást követő végrehajtása után a fényáteresztés átlagos változása a három mintadarabon a melléklet 2. függelékében leírt eljárással mérve nem haladhatja meg a 0,010 értéket (Δtm ≤ 0,010). 2.4. Mechanikai elhasználódással szembeni ellenálló képesség 2.4.1. Mechanikai elhasználódásra vonatkozó módszer A három új minta (lencse) külső felületét a melléklet 3. függelékében leírt egyenletes mechanikai koptatásnak kell alávetni. 2.4.2. Eredmények A vizsgálat után meg kell mérni a fényáteresztés változását: ; és a fényszóródás változását: ; a fenti 2.2.4.1.1. szakaszban megadott területen, a 2. függelékben leírt eljárás szerint. A három mintán mért értékek átlagára a következő képleteknek kell teljesülniük: Δtm ≤ 0,100; Δdm ≤ 0,050 2.5. Az esetleges bevonatok tapadásának vizsgálata 2.5.1. A minta előkészítése A lencse bevonatának egy 20 mm × 20 mm-es területére zsilettpengével vagy tűvel kb. 2 mm × 2 mm-es négyzethálót kell vágni. A penge vagy tű nyomásának elegendőnek kell lennie ahhoz, hogy legalább a bevonatot átvágja. 2.5.2. A vizsgálat leírása Olyan ragasztószalagot kell használni, melynek tapadóereje az e melléklet 4. függelékében leírt egységes körülmények között mérve 2 N/cm (szélesség) ± 20 %. A minimum 25 mm széles ragasztószalagot legalább öt percen át rá kell nyomni a 2.5.1. szakasz szerint előkészített felületre. Ezután a ragasztószalag végét úgy kell megterhelni, hogy az adott felületre merőleges erő kiegyenlítse a felületen ható tapadóerőt. Ekkor a ragasztószalagot 1,5 m/s ± 0,2 m/s állandó sebességgel le kell szakítani a felületről. 2.5.3. Eredmények A négyzethálóval ellátott felületen nem mutatkozhat észrevehető károsodás. A metszésvonalak kereszteződésében vagy a vágások szélén megengedhetők károsodások, feltéve, hogy a károsodott terület nem haladja meg a négyzethálóval ellátott felület 15 %-át. 2.6. Műanyag lencsével felszerelt teljes fényszóró vizsgálata 2.6.1. A lencse felületének mechanikai elhasználódással szembeni ellenálló képessége 2.6.1.1. Vizsgálatok Az 1. számú vizsgált lámpa lencséjén el kell végezni a fenti 2.4.1. szakaszban leírt vizsgálatot. 2.6.1.2. Eredmények A vizsgálat után a fényszórón végzett fénytani mérések eredményeinek a következőknek kell megfelelniük ezen előírás követelményei szerint: a) nem haladhatják meg 30 %-nál nagyobb mértékben a HV pontra előírt maximális értékeket, és legfeljebb 10 %-kal lehetnek kisebbek a B osztályú fényszóró esetén az 50 L és 50 R pontokra, C, D és E osztályú fényszóró esetén a 0,86 D/3,5 R és 0,86 D/3,5 L pontokra előírt minimális értékeknél; b) csak távolsági fényt kibocsátó fényszóró esetén legfeljebb 10 %-kal lehetnek kisebbek a HV-ra előírt minimális értékeknél. 2.6.2. Az esetleges bevonatok tapadásának vizsgálata A 2. számú vizsgált lámpa lencséjén el kell végezni a fenti 2.5. szakaszban leírt vizsgálatot. 2.7. A fényforrás sugárzásával szembeni ellenálló képesség A következő vizsgálatot kell elvégezni: Az egyes fényáteresztő műanyag alkatrészek sík mintáit ki kell tenni a LED-modul(ok) vagy gázkisüléses fényforrás fényének. E minták paramétereinek – így a szögeknek és távolságoknak – meg kell egyezniük a fényszórón belüli paraméterekkel. A minták színének és esetleges felületkezelésének meg kell egyeznie a fényszóró alkatrészein alkalmazottal. 1 500 órás folyamatos üzemelést követően teljesíteni kell az áteresztett fényre vonatkozó kolorimetriás előírásokat, és a minták felületén nem lehetnek repedések, karcolások, leválások vagy alakváltozások. 3. A GYÁRTÁSMEGFELELŐSÉG ELLENŐRZÉSE 3.1. A lencsék gyártásához használt anyagok tekintetében a sorozatgyártású lámpák akkor tekinthetők az előírás rendelkezéseinek megfelelőnek, ha: 3.1.1. a vegyi anyagokkal, a tisztítószerekkel és a szénhidrogénekkel szembeni ellenálló képesség vizsgálata után a mintadarab külső felületén szabad szemmel nem látható repedés, töredezés vagy alakváltozás (lásd a 2.2.2., a 2.3.1. és a 2.3.2. szakaszt); 3.1.2. a 2.6.1.1. szakaszban leírt vizsgálat után a 2.6.1.2. szakasz szerinti mérési pontokban a fénytani értékek az előírás által meghatározott gyártásmegfelelőségi határértékeken belül vannak. 3.2. Ha a vizsgálati eredmények nem felelnek meg a követelményeknek, a vizsgálatokat meg kell ismételni újabb, véletlenszerűen kiválasztott fényszórómintákon. 1. függelék A JÓVÁHAGYÁSI VIZSGÁLATOK IDŐBELI SORRENDJE A. Műanyagokon (az előírás 2.2.4. szakaszának megfelelően benyújtott lencséken vagy anyagmintákon) végzett vizsgálatok. Minták Vizsgálatok Lencsék vagy anyagminták Lencsék 1 2 3 4 5 6 7 8 9 10 11 12 13 14 1.1. Korlátozott fénytani mérések (2.1.2. szakasz) x x x 1.1.1. Hőmérséklet-változás (2.1.1. szakasz) x x x 1.1.2. Korlátozott fénytani mérések (2.1.2. szakasz) x x x 1.2.1. A fényáteresztés mérése x x x x x x x x x 1.2.2. A fényszóródás mérése x x x x x x 1.3. Levegőben lévő anyagok (2.2.1. szakasz) x x x 1.3.1. A fényáteresztés mérése x x x 1.4. Vegyi anyagok (2.2.2. szakasz) x x x 1.4.1. A fényszóródás mérése x x x 1.5. Tisztítószerek (2.3.1. szakasz) x x x 1.6. Szénhidrogének (2.3.2. szakasz) x x x 1.6.1. A fényáteresztés mérése x x x 1.7. Elhasználódás (2.4.1. szakasz) x x x 1.7.1. A fényáteresztés mérése x x x 1.7.2. A fényszóródás mérése x x x 1.8. Tapadás (2.5. szakasz) x 1.9. A fényforrás sugárzásával szembeni ellenálló képesség (2.7. szakasz) x

B. Teljes (az előírás 2.2.3. szakaszának megfelelően benyújtott) fényszórókon végzett vizsgálatok. Vizsgálatok Teljes fényszóró Minta száma 1 2 2.1. Elhasználódás (2.6.1.1. szakasz) x 2.2. Fénytani mérések (2.6.1.2. szakasz) x 2.3. Tapadás (2.6.2. szakasz) x 2. függelék A FÉNYSZÓRÓDÁS ÉS A FÉNYÁTERESZTÉS MÉRÉSÉNEK MÓDSZERE 1. A berendezés (lásd az ábrát) Egy K kollimátor β/2 = 17,4 × 104 rd fél divergenciájú fénysugarát egy 6 mm-es nyílású Dτ fényrekesz korlátozza, és a mintatartó állványt ezzel szemben kell elhelyezni. Egy szférikus aberráció szempontjából korrigált L2 akromatikus gyűjtőlencse létesít kapcsolatot a Dτ fényrekesz és az R vevő között; az L2 lencse átmérőjének akkorának kell lennie, hogy ne rekeszelje le a mintadarab által szétszórt fényt egy β/2 = 14° fél csúcsszögű kúpon belül. Az L2 lencse egyik kép-fókuszsíkjában egy αο/2 = 1° és αmax/2 = 12° szögű DD gyűrűs fényrekeszt kell elhelyezni. A fényrekesz közepét azért kell nem átlátszóra kialakítani, hogy kizárja a közvetlenül a fényforrásból érkező fényt. A fényrekesz középső részének a fény útjából eltávolíthatónak kell lennie olyan módon, hogy az pontosan az eredeti helyzetébe térhessen vissza. Az L2 Dτ távolságot és az L2 lencse F2 fókusztávolságát (1) úgy kell megválasztani, hogy a Dτ képe teljesen fedje az R vevőt. Ha a kezdeti beeső fényáramot 1 000 egységnek tekintjük, az egyes leolvasások abszolút pontosságának 1 egységnél jobbnak kell lennie. 2. Mérések Az alábbi leolvasásokat kell elvégezni: Leolvasás Mintával A DD középső részével A képviselt mennyiség T1 nem nem Beeső fényáram kezdeti leolvasáskor T2 igen (a vizsgálat előtt) nem Az új anyag által áteresztett fényáram 24°-os mezőben T3 igen (a vizsgálat után) nem A vizsgált anyag által áteresztett fényáram 24°-os mezőben T4 igen (a vizsgálat előtt) igen Az új anyag által szétszórt fényáram T5 igen (a vizsgálat után) igen A vizsgált anyag által szétszórt fényáram (1) Az L2 lencsénél körülbelül 80 mm fókusztávolságot ajánlott használni. 3. függelék A PERMETEZÉSES VIZSGÁLAT MÓDSZERE 1. Mérőfelszerelés 1.1. Szórópisztoly A szórópisztolyt 1,3 mm átmérőjű fúvókával kell ellátni, hogy 0,24 ± 0,02 l/perc folyadékáramot tudjon biztosítani 6,0 bar – 0/+ 0,5 bar nyomás mellett. Ilyen üzemi körülmények között a kilövellt sugárnak a fúvókától 380 mm ± 10 mm távolságra elhelyezett koptatásnak kitett felületen 170 mm ± 50 mm átmérőjűnek kell lennie. 1.2. Vizsgálati keverék A vizsgálati keverék az alábbiakból áll: a Mohs-skálán 7 keménységi fokú kvarchomok, 0 és 0,2 mm közötti szemcsemérettel, közel normális eloszlásban, 1,8–2 közötti szögtényezővel; 205 g/m3 keménységet nem meghaladó víz, literenként 25 g homokkal keverve. 2. Vizsgálat A fényszórók lencséinek külső felületét egyszer vagy többször ki kell tenni a fent leírt homoksugárnak. A sugarat közel merőlegesen kell a vizsgálandó felületre szórni. Az elhasználódást a vizsgálandó lencsék mellett referenciaként elhelyezett egy vagy több üvegmintával kell ellenőrizni. A keveréket addig kell a mintadarabra/mintadarabokra szórni, amíg a mintadarabon a 2. függelékben leírt módszerrel mért fényszóródás-változás értéke meg nem felel a következő egyenlőségnek: Több referenciaminta használatával ellenőrizhető, hogy a teljes vizsgálandó felület egyenletesen kopott-e meg. 4. függelék RAGASZTÓSZALAGOS TAPADÁSI VIZSGÁLAT 1. CÉL Ez a módszer lehetővé teszi egy ragasztószalag üveglaphoz való lineáris tapadása erejének egységes körülmények között történő meghatározását. 2. ALAPELV Az eljárás a ragasztószalagnak az üveglapról 90°-os szögben történő leszakításához szükséges erőt méri. 3. ELŐÍRT LÉGKÖRI FELTÉTELEK A környezeti levegő hőmérséklete 23 °C ± 5 °C, relatív páratartalma 65 ± 15 % legyen. 4. VIZSGÁLATI MINTÁK A vizsgálat előtt a ragasztószalag-tekercs mintáját 24 órán át az előírt légköri feltételek között kell kondicionálni (lásd a fenti 3. szakaszt). Minden tekercsből öt darab 400 mm hosszú próbadarabot kell megvizsgálni. A tekercsről az első három fordulattal letekert ragasztószalagot el kell dobni, és utána kell levágni a mintákat. 5. ELJÁRÁS A vizsgálatot a 3. szakaszban előírt környezeti feltételek mellett kell elvégezni. Az öt mintát a ragasztószalag kb. 300 mm/s sebességű radiális letekerésével kell levenni, és 15 másodpercen belül az alábbiak szerint kell felhelyezni. A szalagot folyamatosan előrehaladva kell az üveglapra ragasztani, enyhe hosszirányú, ujjal való dörzsölés mellett, túlzott nyomás nélkül, úgy, hogy a ragasztó és az üveglap között ne maradjanak levegőbuborékok. A felragasztott szalagot 10 percig kell pihentetni az előírt légköri feltételek mellett. A próbadarab kb. 25 mm-es szakaszát a próbadarab tengelyére merőleges síkban le kell húzni az üvegről. Az üveglapot rögzíteni kell, és a ragasztószalag szabad végét 90°-ban fel kell hajtani. Olyan irányú erőt kell alkalmazni, hogy a szalag és az üveglap közötti elválasztó vonal merőleges legyen mind erre az erőre, mind pedig az üveglemezre. Ezt követően a szalagot 300 mm/s ± 30 mm/s sebességgel le kell húzni, és az ehhez szükséges erőt fel kell jegyezni. 6. EREDMÉNYEK A kapott öt eredményt sorba kell rendezni, és a középértéket kell a mérés eredményének tekinteni. Ezt az értéket a szalagszélesség egy centiméterére számítva N/cm-ben kell kifejezni.

7. MELLÉKLET A HATÓSÁGI MINTAVÉTELRE VONATKOZÓ MINIMÁLIS KÖVETELMÉNYEK 1. ÁLTALÁNOS INFORMÁCIÓK 1.1. A megfelelőségi követelmények akkor tekinthetők mechanikai és geometriai szempontból teljesítettnek az előírás vonatkozó rendelkezései szerint (ha vannak ilyenek), ha az eltérések nem haladják meg az elkerülhetetlen gyártási eltérések mértékét. Ez a feltétel a színre is vonatkozik. 1.2. A, B, C és D osztályú fényszórók 1.2.1. A fénytani jellemzők tekintetében a sorozatgyártású fényszórók megfelelősége nem kétséges, ha a véletlenszerűen kiválasztott és a fényszóróban lévő szabványos izzólámpával és/vagy LED-modullal felszerelt fényszóró fénytani viselkedésének vizsgálatakor: 1.2.2. A osztályú fén